ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’  αρ. 20184239/03.07.2018
(Β’  3124) απόφασης Συγκλήτου του Πανεπιστημίου Πειραιώς, σχετικά με την επανίδρυση του
Προγράμματος Μεταπτυχιακών Σπουδών (ΠΜΣ)
του Τμήματος Βιομηχανικής Διοίκησης και Τεχνολογίας της Σχολής Ναυτιλίας και Βιομηχανί-
ας του Πανεπιστημίου Πειραιώς, με τίτλο «Βιομηχανική Διοίκηση και Τεχνολογία» (Industrial
Management and Technology).
Αντικατάσταση της υπ’ αρ. 20184596/17.07.2018
(Β’  3490) απόφασης Συγκλήτου του Πανεπιστημίου Πειραιώς, σχετικά με την έγκριση του Κα-
νονισμού Μεταπτυχιακών Σπουδών του Προγράμματος Μεταπτυχιακών Σπουδών (ΠΜΣ) του
Τμήματος Βιομηχανικής Διοίκησης και Τεχνολογίας της Σχολής Ναυτιλίας και Βιομηχανίας του Πα-
νεπιστημίου Πειραιώς, με τίτλο «Βιομηχανική Διοίκηση και Τεχνολογία» (Industrial Management
and Technology).
ΑΠΟΦΑΣΕΙΣ
Αριθμ. 20241203
(1)
Τροποποίηση της υπ’ αρ. 20184239/03.07.2018
(Β’ 3124) απόφασης Συγκλήτου του Πανεπιστημίου Πειραιώς, σχετικά με την επανίδρυση του
Προγράμματος Μεταπτυχιακών Σπουδών (ΠΜΣ)
του Τμήματος Βιομηχανικής Διοίκησης και Τεχνολογίας της Σχολής Ναυτιλίας και Βιομηχανί-
ας του Πανεπιστημίου Πειραιώς, με τίτλο «Βιομηχανική Διοίκηση και Τεχνολογία» (Industrial
Management and Technology).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141), και ιδίως
των άρθρων 80 έως 89 και τις μεταβατικές διατάξεις του
άρθρου 455.
2. Τις διατάξεις του ν. 3374/2005 «Διασφάλιση της
ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Πα-
ράρτημα διπλώματος» (Α’ 189) και ιδίως τα άρθρα 14
και 15 αυτού.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’  αρ. 20227639/28.11.2022 διαπιστωτική
πράξη Πρύτανη «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121, ΑΔΑ: ΨΝΘ7469Β7Τ-ΨΣΨ), με θητεία έως
την 31.08.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδημαϊκού έτους
2023-2024.
7. Την υπ’ αρ. 20184239/03.07.2018 (Β’ 3124) απόφαση της Συγκλήτου σχετικά με την επανίδρυση του
Προγράμματος Μεταπτυχιακών Σπουδών (ΠΜΣ) του
Τμήματος Βιομηχανικής Διοίκησης και Τεχνολογίας της
Σχολής Ναυτιλίας και Βιομηχανίας του Πανεπιστημίου
Πειραιώς, με τίτλο «Βιομηχανική Διοίκηση και Τεχνολογία» (Industrial Management and Technology), όπως
τροποποιήθηκε με την υπ’ αρ. 20205470/01.09.2020
(Β’ 3999) όμοια απόφαση.
8. Την από 05.12.2023 απόφαση της Συνέλευσης του
Τμήματος Βιομηχανικής Διοίκησης και Τεχνολογίας του
Πανεπιστημίου Πειραιώς (συνεδρίαση 41η).
9. Την από 12.01.2024 απόφαση της επιτροπής Μεταπτυχιακών Σπουδών (συνεδρίαση 35η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρίαση 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1834
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Την τροποποίηση της υπ’ αρ. 20184239/03.07.2018
(Β’ 3124) απόφασης Συγκλήτου του Πανεπιστημίου Πειραιώς σχετικά με την επανίδρυση του Προγράμματος
Μεταπτυχιακών Σπουδών (ΠΜΣ) του Τμήματος Βιομηχανικής Διοίκησης και Τεχνολογίας της Σχολής Ναυτι-
λίας και Βιομηχανίας του Πανεπιστημίου Πειραιώς, με
τίτλο «Βιομηχανική Διοίκηση και Τεχνολογία» (Industrial
Management and Technology), για το ακαδημαϊκό έτος
2023-2024 και εφεξής, ως ακολούθως:
Το Άρθρο 2 «Αντικείμενο - Σκοπός», αντικαθίσταται
ως εξής:
«Άρθρο 2
Αντικείμενο - Σκοπός
Αντικείμενο του Προγράμματος Μεταπτυχιακών Σπουδών (ΠΜΣ) στη «Βιομηχανική Διοίκηση και Τεχνολογία»
είναι η προηγμένη εκπαίδευση και επιστημονική κατάρτιση στα αντικείμενα (α) της Διοίκησης Logistics, (β) της
Διαχείρισης Ενέργειας και Περιβάλλοντος και (γ) της Διοίκησης Έργων. Μέσα από τη συνολική του λειτουργία, το
ΠΜΣ υπηρετεί την προαγωγή της επιστημονικής γνώσης
και την ικανοποίηση των εκπαιδευτικών, ερευνητικών
και αναπτυξιακών αναγκών της χώρας, με έμφαση στα
ανωτέρω αντικείμενα. Κεντρικός στόχος του ΠΜΣ είναι
η εκπαίδευση σύγχρονων διοικητικών στελεχών και η
υψηλού επιπέδου επαγγελματική εξειδίκευση αυτών,
ώστε να είναι σε θέση να αξιοποιήσουν τις νέες τεχνολογίες στο χώρο των επιχειρήσεων και να προσθέσουν αξία
στη σύγχρονη αγορά εργασίας. Το πρόγραμμα σπουδών του ΠΜΣ λειτουργεί ως το μέσο υλοποίησης του
στόχου και προσφέρει ισορροπημένες γνώσεις ανάμεσα
στο απαραίτητο θεωρητικό υπόβαθρο και την πρακτική
εφαρμογή, σε καθένα εκ των τριών αντικειμένων, αλλά
και συνδυαστικά.
Η δομή του προγράμματος υποστηρίζει αρμονικά τις
διοικητικές, οικονομικές και τεχνολογικές διαστάσεις
και προεκτάσεις σύνθετων βιομηχανικών και επιχειρηματικών συστημάτων και καλλιεργεί την επιστήμη της
Βιομηχανικής Διοίκησης και Τεχνολογίας μέσα από τρία
διακριτά και ταυτόχρονα αλληλοσυμπληρούμενα αντικείμενα. Μέσα από την επιτυχή παρακολούθηση του
προγράμματος σπουδών, οι απόφοιτοι/ες μπορούν να
αντιμετωπίζουν επιτυχώς σύνθετα και πολυδιάστατα
διοικητικά και οικονομοτεχνικά προβλήματα, που απαντώνται στο σημερινό και μελλοντικό επιχειρηματικό και
κοινωνικό περιβάλλον.
Η συνολική διάρθρωση και οι ειδικεύσεις που παρέχει το ΠΜΣ αντικατοπτρίζουν τη βαθύτερη ανάγκη της
σύγχρονης ελληνικής, αλλά και παγκόσμιας οικονομίας, να διαμορφωθούν στελέχη υψηλής επιστημονικής
επάρκειας στο χώρο του επιχειρηματικού κόσμου που
είναι παράλληλα ικανά να εναρμονίσουν την οικονομική
και τεχνολογική ανάπτυξη με σεβασμό στο περιβάλλον
και να ανταποκριθούν στο καίριο αίτημα για βιώσιμη
ανάπτυξη. Ειδικότερα, το ΠΜΣ είναι οργανωμένο στις
ακόλουθες τρεις ειδικεύσεις:
(α) Διοίκηση Logistics (Logistics Management)
(β) Διαχείριση Ενέργειας και Περιβάλλοντος (Energy
and Environmental Management)
(γ) Διοίκηση Έργων (Project Management)
Το βασικό επιστημονικό αντικείμενο κάθε ειδίκευσης
περιγράφεται συνοπτικά στη συνέχεια:
(α) Διοίκηση Logistics: Αντικείμενο της ειδίκευσης
αυτής είναι η παροχή εξειδικευμένων και στοχευμένων γνώσεων ανωτάτου επιπέδου στο αντικείμενο των
Logistics, βασισμένων σε ένα σύγχρονο επιστημονικό
υπόβαθρο. Το πρόγραμμα είναι σχεδιασμένο να προσφέρει στους συμμετέχοντες τις απαιτούμενες από την
αγορά εργασίας εστιασμένες τεχνολογικές γνώσεις και
διοικητικές δεξιότητες που οδηγούν σε μια επιτυχημένη
επαγγελματική σταδιοδρομία.
(β) Διαχείριση Ενέργειας και Περιβάλλοντος: Αντικείμενο της ειδίκευσης είναι η δημιουργία στελεχιακού δυνα-
μικού που θα είναι σε θέση να καλύψει τις παρούσες και
μελλοντικές ανάγκες των επιχειρήσεων και οργανισμών
σε θέματα οργάνωσης, λειτουργίας και υποστήριξης συστημάτων διαχείρισης της ενέργειας και προστασίας του
περιβάλλοντος. Η ειδίκευση αυτή στοχεύει στη μεταφορά της επιστημονικής γνώσης και των κατάλληλων
πρακτικών και μεθοδολογικών εργαλείων στους φοιτητές της ώστε να καταστούν ικανοί να διαχειρίζονται
αποτελεσματικά θέματα που άπτονται ενεργειακών και
περιβαλλοντικών προβλημάτων μέσω σύγχρονων
ολιστικών και διεπιστημονικών μεθόδων.
(γ) Διοίκηση Έργων: Αντικείμενο της ειδίκευσης είναι
η παροχή ολοκληρωμένων και ευρέων γνώσεων οργάνωσης, διοίκησης, διαχείρισης και βελτιστοποίησης έρ-
γων με τη χρήση διεθνώς αναγνωρισμένων, αποδεκτών
και αποτελεσματικών τεχνικών και μεθοδολογιών που
καλύπτουν κάθε πτυχή της Διοίκησης Έργων, όπως το
φυσικό αντικείμενο, ο χρόνος, το κόστος, οι συντελεστές
παραγωγής, οι επικοινωνίες, κ.λπ. Το εκπαιδευτικό πρόγραμμα ενσωματώνει τη χρήση σύγχρονων λογισμικών
Διοίκησης Έργων και ενθαρρύνει την συνεργατικότητα
και την κριτική προσέγγιση σε συνήθη προβλήματα
έργων. Η ειδίκευση εστιάζει στην κάλυψη πραγματικών αναγκών της αγοράς εργασίας και στην ανάπτυξη
project managers που είναι ικανοί να συνδράμουν στην
εθνική οικονομία και το επιχειρηματικό γίγνεσθαι και
να αντιλαμβάνονται σε βάθος την αξία της σύγχρονης
Διοίκησης Έργων στην υλοποίηση της εταιρικής στρατηγικής και την επίτευξη των επιχειρηματικών στόχων.
Τα μαθήματα του ΠΜΣ είναι οργανωμένα και διαμορφωμένα με τέτοιο τρόπο ώστε να υποστηρίζεται η ανά-
πτυξη και μετάδοση γνώσεων, τεχνογνωσίας, μεθοδολογιών, λειτουργικών εργαλείων και εν γένει ερευνητικών
αποτελεσμάτων στην εκάστοτε επιστημονική περιοχή,
εφαρμόζοντας καινοτόμες διδακτικές προσεγγίσεις.
Κατά τη διάρκεια των διαλέξεων παρουσιάζονται βασικές και προηγμένες θεωρητικές έννοιες σε συνδυασμό
με τις πρακτικές επεκτάσεις τους στην αντιμετώπιση και
επίλυση πραγματικών προβλημάτων σε επιχειρήσεις
και οργανισμούς. Ο εμπλουτισμός με σύγχρονα ερευνητικά αποτελέσματα, μελέτες περίπτωσης, ασκήσεις
με εξειδικευμένο λογισμικό, κ.λπ., ενθαρρύνει την ενεργή συμμετοχή των φοιτητών και ευνοεί την κατανόηση
των επιστημονικών εννοιών αλλά και τη μετατροπή τους
σε γνώσεις και δεξιότητες. Επιπλέον, οι φοιτητές/τριες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
καλούνται να μελετήσουν σχετικά άρθρα σε έγκριτα
επιστημονικά περιοδικά και να χρησιμοποιήσουν επιστημονικές βάσεις δεδομένων με στόχο τη κατανόηση
της χρησιμότητας και της διασύνδεσης ερευνητικών μεθοδολογιών με τις προκλήσεις και τα προβλήματα των
σύγχρονων επιχειρήσεων και οργανισμών.
Το πρόγραμμα σπουδών του ΠΜΣ προβλέπει την
εκπόνηση μεταπτυχιακών διπλωματικών εργασιών τα
θέματα των οποίων ακολουθούν τις επιστημονικές εξελίξεις στο σύγχρονο επιχειρηματικό περιβάλλον καθώς
και στα εκάστοτε ερευνητικά πεδία των διδασκόντων/
ουσών στο ΠΜΣ και προσφέρουν ευκαιρίες συμμετοχής των φοιτητών/τριών σε ερευνητικά έργα. Το ΠΜΣ
προβλέπει τη δυνατότητα παρουσίασης αποτελεσμάτων
από διπλωματικές εργασίες σε διεθνή επιστημονικά συνέδρια, εφόσον έχει γίνει δεκτή η υποβολή της εργασίας,
ενθαρρύνοντας κατ’ αυτόν τον τρόπο τη δημιουργικότητα και την ανάπτυξη των αναλυτικών δεξιοτήτων των
φοιτητών/φοιτητριών.».
Το Άρθρο 3 «Μεταπτυχιακοί Τίτλοι», αντικαθίσταται
ως εξής:
«Άρθρο 3
Μεταπτυχιακοί Τίτλοι
1. Το ΠΜΣ απονέμει Δίπλωμα Μεταπτυχιακών Σπουδών (ΔΜΣ) στη «Βιομηχανική Διοίκηση και Τεχνολογία»
(Industrial Management and Technology) με τις εξής
ειδικεύσεις:
(α) Διοίκηση Logistics (Logistics Management).
(β) Διαχείριση Ενέργειας και Περιβάλλοντος (Energy
and Environmental Management).
(γ) Διοίκηση Έργων (Project Management).
2. Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση της
Συγκλήτου. Το ΔΜΣ συντάσσεται στην ελληνική γλώσσα.
3. Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
4. Το ΔΜΣ που απονέμει το ΠΜΣ που διοργανώνεται
από ένα Τμήμα υπογράφεται από τον Πρύτανη, τον Πρόεδρο του Τμήματος και τον Γραμματέα του Τμήματος.
5. Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
6. Το βιβλίο διπλωματούχων μεταπτυχιακών φοιτητών
υπογράφεται από τον Γραμματέα του Τμήματος, τον Πρόεδρο του Τμήματος και τον Πρύτανη του Πανεπιστημίου.
7. Στο ΔΜΣ επισυνάπτεται Παράρτημα Διπλώματος
στην ελληνική και αγγλική γλώσσα σύμφωνα με τις διατάξεις του άρθρου 15 του ν. 3374/2005 (Α’ 189) και της
υπό στοιχεία Φ5/89656/Β3/13-8-07 (Β’ 1466) υπουργικής
απόφασης».
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 7 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
Αριθμ. 20241204
(2)
Αντικατάσταση της υπ’ αρ. 20184596/17.07.2018
(Β’ 3490) απόφασης Συγκλήτου του Πανεπιστημίου Πειραιώς, σχετικά με την έγκριση του Κα-
νονισμού Μεταπτυχιακών Σπουδών του Προγράμματος Μεταπτυχιακών Σπουδών (ΠΜΣ)
του Τμήματος Βιομηχανικής Διοίκησης και Τεχνολογίας της Σχολής Ναυτιλίας και Βιομηχανί-
ας του Πανεπιστημίου Πειραιώς, με τίτλο «Βιομηχανική Διοίκηση και Τεχνολογία» (Industrial
Management and Technology).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των άρθρων 3, 16, 63, 79 έως 89, 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141).
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15 αυτού και της υπό στοιχεία Φ5/89656/Β3/13-8-07 (Β’ 1466)
υπουργικής απόφασης.
3. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
5. Την υπ’  αρ. 20227639/28.11.2022 διαπιστωτική
πράξη Πρύτανη «Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως 31.08.2026.
6. Την υπ’ αρ. 20227896/6.12.2022 πράξη του Πρύτανη
«Καθορισμός του τομέα ευθύνης, μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστη-
μίου Πειραιώς και καθορισμός της σειράς αναπλήρωσης
Πρύτανη» (Β’ 6241).
7. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδημαϊκού έτους
2023-2024.
8. Την υπ’ αρ. 20184596/17.07.2018 (Β’ 3490) απόφαση
της Συγκλήτου περί έγκρισης Κανονισμού Μεταπτυχιακών Σπουδών του Τμήματος Βιομηχανικής Διοίκησης
και Τεχνολογίας της Σχολής Ναυτιλίας και Βιομηχανίας του Πανεπιστημίου Πειραιώς, με τίτλο «Βιομηχανι-
κή Διοίκηση και Τεχνολογία» (Industrial Management
and Technology), όπως τροποποιήθηκε με τις υπ’ αρ.
20202671/30.04.2020 (Β’ 1880) και 20205471/01.09.2020
(Β’ 3977) όμοιες αποφάσεις.
8. Την από 05.12.2023 απόφαση της Συνέλευσης του
Τμήματος Βιομηχανικής Διοίκησης και Τεχνολογίας (συνεδρία 41η).
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την αντικατάσταση της υπ’ αρ. 20184596/17.07.2018
(Β’ 3490) απόφασης Συγκλήτου του Πανεπιστημίου Πειραιώς, σχετικά με την έγκριση του Κανονισμού Μεταπτυ-
χιακών Σπουδών του Προγράμματος Μεταπτυχιακών
Σπουδών (ΠΜΣ) του Τμήματος Βιομηχανικής Διοίκησης
και Τεχνολογίας της Σχολής Ναυτιλίας και Βιομηχανίας
του Πανεπιστημίου Πειραιώς, με τίτλο «Βιομηχανική
Διοίκηση και Τεχνολογία» (Industrial Management and
Technology), ως ακολούθως:
Άρθρο 1
Γενικές Διατάξεις
Το Τμήμα Βιομηχανικής Διοίκησης και Τεχνολογίας της
Σχολής Ναυτιλίας και Βιομηχανίας του Πανεπιστημίου
Πειραιώς οργανώνει και λειτουργεί από το ακαδημαϊκό
έτος 2018-2019 Πρόγραμμα Μεταπτυχιακών Σπουδών
(ΠΜΣ) με τίτλο «Βιομηχανική Διοίκηση και Τεχνολογία»
(Industrial Management and Technology) σύμφωνα με
τις διατάξεις του κανονισμού αυτού και τις διατάξεις του
ν. 4957/2022 (Α’ 141).
Άρθρο 2
Αντικείμενο - Σκοπός
Αντικείμενο του Προγράμματος Μεταπτυχιακών Σπουδών (ΠΜΣ) στη «Βιομηχανική Διοίκηση και Τεχνολογία»
είναι η προηγμένη εκπαίδευση και επιστημονική κατάρτιση στα αντικείμενα (α) της Διοίκησης Logistics, (β) της
Διαχείρισης Ενέργειας και Περιβάλλοντος και (γ) της Διοίκησης Έργων. Μέσα από τη συνολική του λειτουργία, το
ΠΜΣ υπηρετεί την προαγωγή της επιστημονικής γνώσης
και την ικανοποίηση των εκπαιδευτικών, ερευνητικών
και αναπτυξιακών αναγκών της χώρας, με έμφαση στα
ανωτέρω αντικείμενα. Κεντρικός στόχος του ΠΜΣ είναι
η εκπαίδευση σύγχρονων διοικητικών στελεχών και η
υψηλού επιπέδου επαγγελματική εξειδίκευση αυτών,
ώστε να είναι σε θέση να αξιοποιήσουν τις νέες τεχνολογίες στο χώρο των επιχειρήσεων και να προσθέσουν αξία
στη σύγχρονη αγορά εργασίας. Το πρόγραμμα σπουδών του ΠΜΣ λειτουργεί ως το μέσο υλοποίησης του
στόχου και προσφέρει ισορροπημένες γνώσεις ανάμεσα
στο απαραίτητο θεωρητικό υπόβαθρο και την πρακτική
εφαρμογή, σε καθένα εκ των τριών αντικειμένων, αλλά
και συνδυαστικά.
Η δομή του προγράμματος υποστηρίζει αρμονικά τις
διοικητικές, οικονομικές και τεχνολογικές διαστάσεις
και προεκτάσεις σύνθετων βιομηχανικών και επιχειρηματικών συστημάτων και καλλιεργεί την επιστήμη της
Βιομηχανικής Διοίκησης και Τεχνολογίας μέσα από τρία
διακριτά και ταυτόχρονα αλληλοσυμπληρούμενα αντικείμενα. Μέσα από την επιτυχή παρακολούθηση του
προγράμματος σπουδών, οι απόφοιτοι/ες μπορούν να
αντιμετωπίζουν επιτυχώς σύνθετα και πολυδιάστατα
διοικητικά και οικονομοτεχνικά προβλήματα, που απαντώνται στο σημερινό και μελλοντικό επιχειρηματικό και
κοινωνικό περιβάλλον.
Η συνολική διάρθρωση και οι ειδικεύσεις που παρέχει το ΠΜΣ αντικατοπτρίζουν τη βαθύτερη ανάγκη της
σύγχρονης ελληνικής, αλλά και παγκόσμιας οικονομίας, να διαμορφωθούν στελέχη υψηλής επιστημονικής
επάρκειας στο χώρο του επιχειρηματικού κόσμου που
είναι παράλληλα ικανά να εναρμονίσουν την οικονομική
και τεχνολογική ανάπτυξη με σεβασμό στο περιβάλλον
και να ανταποκριθούν στο καίριο αίτημα για βιώσιμη
ανάπτυξη. Ειδικότερα, το ΠΜΣ είναι οργανωμένο στις
ακόλουθες τρεις ειδικεύσεις:
(α) Διοίκηση Logistics (Logistics Management).
(β) Διαχείριση Ενέργειας και Περιβάλλοντος (Energy
and Environmental Management).
(γ) Διοίκηση Έργων (Project Management).
Το βασικό επιστημονικό αντικείμενο κάθε ειδίκευσης
περιγράφεται συνοπτικά στη συνέχεια:
(α) Διοίκηση Logistics: Αντικείμενο της ειδίκευσης
αυτής είναι η παροχή εξειδικευμένων και στοχευμένων γνώσεων ανωτάτου επιπέδου στο αντικείμενο των
Logistics, βασισμένων σε ένα σύγχρονο επιστημονικό
υπόβαθρο. Το πρόγραμμα είναι σχεδιασμένο να προσφέρει στους συμμετέχοντες τις απαιτούμενες από την
αγορά εργασίας εστιασμένες τεχνολογικές γνώσεις και
διοικητικές δεξιότητες που οδηγούν σε μια επιτυχημένη
επαγγελματική σταδιοδρομία.
(β) Διαχείριση Ενέργειας και Περιβάλλοντος: Αντικείμενο της ειδίκευσης είναι η δημιουργία στελεχιακού δυνα-
μικού που θα είναι σε θέση να καλύψει τις παρούσες και
μελλοντικές ανάγκες των επιχειρήσεων και οργανισμών
σε θέματα οργάνωσης, λειτουργίας και υποστήριξης συστημάτων διαχείρισης της ενέργειας και προστασίας του
περιβάλλοντος. Η ειδίκευση αυτή στοχεύει στη μεταφορά της επιστημονικής γνώσης και των κατάλληλων
πρακτικών και μεθοδολογικών εργαλείων στους φοιτητές της ώστε να καταστούν ικανοί να διαχειρίζονται
αποτελεσματικά θέματα που άπτονται ενεργειακών και
περιβαλλοντικών προβλημάτων μέσω σύγχρονων ολιστικών και διεπιστημονικών μεθόδων.
(γ) Διοίκηση Έργων: Αντικείμενο της ειδίκευσης είναι
η παροχή ολοκληρωμένων και ευρέων γνώσεων οργάνωσης, διοίκησης, διαχείρισης και βελτιστοποίησης έρ-
γων με τη χρήση διεθνώς αναγνωρισμένων, αποδεκτών
και αποτελεσματικών τεχνικών και μεθοδολογιών που
καλύπτουν κάθε πτυχή της Διοίκησης Έργων, όπως το
φυσικό αντικείμενο, ο χρόνος, το κόστος, οι συντελεστές
παραγωγής, οι επικοινωνίες, κ.λπ. Το εκπαιδευτικό πρόγραμμα ενσωματώνει τη χρήση σύγχρονων λογισμικών
Διοίκησης Έργων και ενθαρρύνει την συνεργατικότητα
και την κριτική προσέγγιση σε συνήθη προβλήματα
έργων. Η ειδίκευση εστιάζει στην κάλυψη πραγματικών αναγκών της αγοράς εργασίας και στην ανάπτυξη
project managers που είναι ικανοί να συνδράμουν στην
εθνική οικονομία και το επιχειρηματικό γίγνεσθαι και
να αντιλαμβάνονται σε βάθος την αξία της σύγχρονης
Διοίκησης Έργων στην υλοποίηση της εταιρικής στρατηγικής και την επίτευξη των επιχειρηματικών στόχων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Τα μαθήματα του ΠΜΣ είναι οργανωμένα και διαμορφωμένα με τέτοιο τρόπο ώστε να υποστηρίζεται η ανάπτυξη
και μετάδοση γνώσεων, τεχνογνωσίας, μεθοδολογιών, λειτουργικών εργαλείων και εν γένει ερευνητικών αποτελε-
σμάτων στην εκάστοτε επιστημονική περιοχή, εφαρμόζοντας καινοτόμες διδακτικές προσεγγίσεις. Κατά τη διάρκεια
των διαλέξεων παρουσιάζονται βασικές και προηγμένες
θεωρητικές έννοιες σε συνδυασμό με τις πρακτικές επεκτάσεις τους στην αντιμετώπιση και επίλυση πραγματικών
προβλημάτων σε επιχειρήσεις και οργανισμούς. Ο εμπλουτισμός με σύγχρονα ερευνητικά αποτελέσματα, μελέτες
περίπτωσης, ασκήσεις με εξειδικευμένο λογισμικό, κ.λπ.,
ενθαρρύνει την ενεργή συμμετοχή των φοιτητών και ευνοεί την κατανόηση των επιστημονικών εννοιών αλλά και
τη μετατροπή τους σε γνώσεις και δεξιότητες. Επιπλέον, οι
φοιτητές/τριες καλούνται να μελετήσουν σχετικά άρθρα σε
έγκριτα επιστημονικά περιοδικά και να χρησιμοποιήσουν
επιστημονικές βάσεις δεδομένων με στόχο τη κατανόηση της χρησιμότητας και της διασύνδεσης ερευνητικών
μεθοδολογιών με τις προκλήσεις και τα προβλήματα των
σύγχρονων επιχειρήσεων και οργανισμών.
Το πρόγραμμα σπουδών του ΠΜΣ προβλέπει την
εκπόνηση μεταπτυχιακών διπλωματικών εργασιών τα
θέματα των οποίων ακολουθούν τις επιστημονικές εξελίξεις στο σύγχρονο επιχειρηματικό περιβάλλον καθώς
και στα εκάστοτε ερευνητικά πεδία των διδασκόντων/
ουσών στο ΠΜΣ και προσφέρουν ευκαιρίες συμμετοχής των φοιτητών/τριών σε ερευνητικά έργα. Το ΠΜΣ
προβλέπει τη δυνατότητα παρουσίασης αποτελεσμάτων
από διπλωματικές εργασίες σε διεθνή επιστημονικά συνέδρια, εφόσον έχει γίνει δεκτή η υποβολή της εργασίας,
ενθαρρύνοντας κατ’ αυτόν τον τρόπο τη δημιουργικότητα και την ανάπτυξη των αναλυτικών δεξιοτήτων των
φοιτητών/φοιτητριών.
Άρθρο 3
Τίτλος Σπουδών
1. Το ΠΜΣ απονέμει Δίπλωμα Μεταπτυχιακών Σπουδών (ΔΜΣ) στη «Βιομηχανική Διοίκηση και Τεχνολογία»
(Industrial Management and Technology) με τις εξής
ειδικεύσεις:
(α) Διοίκηση Logistics (Logistics Management).
(β) Διαχείριση Ενέργειας και Περιβάλλοντος (Energy
and Environmental Management).
(γ) Διοίκηση Έργων (Project Management).
2. Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση της
Συγκλήτου. Το ΔΜΣ συντάσσεται στην ελληνική γλώσσα.
3. Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
4. Το ΔΜΣ που απονέμει το ΠΜΣ που διοργανώνεται
από ένα Τμήμα υπογράφεται από τον Πρύτανη, τον Πρόεδρο του Τμήματος και τον Γραμματέα του Τμήματος.
5. Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
6. Το βιβλίο διπλωματούχων μεταπτυχιακών φοιτητών υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
7. Στο ΔΜΣ επισυνάπτεται Παράρτημα Διπλώματος
στην ελληνική και αγγλική γλώσσα σύμφωνα με τις διατάξεις του άρθρου 15 του ν. 3374/2005 (Α’ 189) και της
υπό στοιχεία Φ5/89656/Β3/13-8-07 (Β’1466)υπουργικής
απόφασης.
Άρθρο 4
Δομή και Όργανα του ΠΜΣ
1. Αρμόδια όργανα για την ίδρυση, οργάνωση και λειτουργία του ΠΜΣ σύμφωνα με τον ν. 4957/2022 είναι:
(α) Η Σύγκλητος του Ιδρύματος,
(β) η Συνέλευση του Τμήματος,
(γ) η Συντονιστική Επιτροπή (ΣΕ) του ΠΜΣ,
(δ) ο/η Διευθυντής/τρια του ΠΜΣ,
(ε) η Επιτροπή Μεταπτυχιακών Σπουδών του Ιδρύματος.
2. Η Σύγκλητος είναι το αρμόδιο όργανο για τα θέματα ακαδημαϊκού, διοικητικού, οργανωτικού χαρακτήρα
των ΠΜΣ. Η Σύγκλητος έχει τις ακόλουθες αρμοδιότητες
σχετικά με τα ΠΜΣ του Ιδρύματος:
(α) Συγκροτεί την Επιτροπή Μεταπτυχιακών Σπουδών
του Ιδρύματος,
(β) εγκρίνει την ίδρυση Προγράμματος Μεταπτυχιακών Σπουδών (ΠΜΣ) ή την τροποποίηση της Απόφασης
Ίδρυσης του ΠΜΣ,
(γ) εγκρίνει ή τροποποιεί τους εσωτερικούς κανονισμούς λειτουργίας των ΠΜΣ,
(δ) εγκρίνει τη σύναψη συνεργασιών με Ιδρύματα της
ημεδαπής ή αλλοδαπής ή ερευνητικά κέντρα - ινστιτούτα και τεχνολογικούς φορείς του άρθρου 13Α του
ν. 4310/2014 (Α’ 258) για την οργάνωση διιδρυματικών
προγραμμάτων σπουδών, δεύτερου κύκλου, καθώς και
τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής,
(ε) εγκρίνει την παράταση της χρονικής διάρκειας της
λειτουργίας των ΠΜΣ,
(στ) συγκροτεί την Επιτροπή Προγράμματος Σπουδών, σε περίπτωση διατμηματικών ή διιδρυματικών ή
κοινών ΠΜΣ,
(ζ) αποφασίζει την κατάργηση των ΠΜΣ που προσφέρονται από το ΑΕΙ,
(η) ασκεί όσες αρμοδιότητες σχετικά με τα ΠΜΣ δεν
ανατίθενται από τον νόμο ειδικώς σε άλλα όργανα.
3. Η Συνέλευση του Τμήματος είναι αρμόδια για την
οργάνωση, διοίκηση και διαχείριση του ΠΜΣ και έχει τις
παρακάτω αρμοδιότητες:
(α) Εισηγείται προς τη Σύγκλητο δια της Επιτροπής
Μεταπτυχιακών Σπουδών την αναγκαιότητα ίδρυσης/
τροποποίησης ΠΜΣ, καθώς και την παράταση της διάρκειας του ΠΜΣ,
(β) ορίζει τον Διευθυντή και τα μέλη της ΣΕ του ΠΜΣ,
(γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο ΠΜΣ,
(δ) αναθέτει το διδακτικό έργο μεταξύ των διδασκόντων του ΠΜΣ και δύναται να αναθέτει επικουρικό έργο
σε ΠΜΣ στους υποψήφιους διδάκτορες του Τμήματος ή
της Σχολής, υπό την επίβλεψη διδάσκοντος του ΠΜΣ,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
(ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
(στ) διαπιστώνει την επιτυχή ολοκλήρωση της φοίτησης, προκειμένου να απονεμηθεί το Δίπλωμα Μεταπτυ-
χιακών Σπουδών,
(ζ) εγκρίνει τον απολογισμό του ΠΜΣ, κατόπιν εισήγησης της Συντονιστικής Επιτροπής (ΣΕ),
(η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος
(θ) ασκεί κάθε άλλη αρμοδιότητα που προβλέπεται
από τον παρόντα Κανονισμό.
Με απόφαση της Συνέλευσης του Τμήματος οι αρμοδιότητες των περιπτώσεων (γ) και (ε) δύναται να μετα-
βιβάζονται στη ΣΕ του ΠΜΣ.
4. Η Συντονιστική Επιτροπή (ΣΕ) αποτελείται από τον/
την Διευθυντή/τρια του ΠΜΣ και τέσσερα (4) μέλη Διδακτικού Ερευνητικού Προσωπικού (ΔΕΠ) του Τμήματος
και ομότιμους καθηγητές, που έχουν συναφές γνωστικό
αντικείμενο με αυτό του ΠΜΣ και αναλαμβάνουν διδακτικό έργο στο ΠΜΣ. Τα μέλη της ΣΕ καθορίζονται με
απόφαση της Συνέλευσης του Τμήματος, για διετή θητεία, παράλληλα με τη θητεία του/της Διευθυντή/τριας.
Η ΣΕ είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
(α) Καταρτίζει τον αρχικό ετήσιο προϋπολογισμό του
ΠΜΣ και τις τροποποιήσεις του, εφόσον το ΠΜΣ διαθέτει
πόρους, και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων
Έρευνας (ΕΛΚΕ),
(β) καταρτίζει τον αναλυτικό απολογισμό του ερευνητικού και εκπαιδευτικού έργου και των λοιπών δραστη-
ριοτήτων του ΠΜΣ και τον καταθέτει προς έγκριση προς
τη Συνέλευση του Τμήματος,
(γ) εγκρίνει τη διενέργεια δαπανών του ΠΜΣ,
(δ) εγκρίνει τη χορήγηση υποτροφιών, ανταποδοτικών ή μη, σύμφωνα με όσα ορίζονται στην απόφαση
ίδρυσης του ΠΜΣ και τον Κανονισμό μεταπτυχιακών και
διδακτορικών σπουδών,
(ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση
διδακτικού έργου,
(στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών/τριών για την κάλυψη διδακτικών αναγκών του ΠΜΣ,
(ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
(η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
(θ) εισηγείται την αποχώρηση μεταπτυχιακών φοιτητών/τριών στη Συνέλευση,
(η) εξετάζει φοιτητικά θέματα όπως αιτήσεις αναστολής φοίτησης, αιτήσεις διαγραφής και αιτήσεις παρά-
τασης σπουδών, αναγνώρισης μαθημάτων από προηγούμενη μεταπτυχιακή εκπαίδευση, αντικατάστασης
μαθημάτων του παρόντος Προγράμματος με μαθήματα
άλλων Μεταπτυχιακών Προγραμμάτων, και εισηγείται
σχετικά στη Συνέλευση του Τμήματος,
(ι) ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
5. Ο/Η Διευθυντής/τρια του ΠΜΣ προέρχεται από τα
μέλη ΔΕΠ του Τμήματος, κατά προτεραιότητα βαθμίδας
Καθηγητή ή Αναπληρωτή Καθηγητή, και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο/Η Διευθυντής/τρια του ΠΜΣ έχει τις ακόλουθες αρμοδιότητες:
(α) Προεδρεύει της ΣΕ, συντάσσει την ημερήσια διάταξη και συγκαλεί τις συνεδριάσεις της,
(β) εισηγείται τα θέματα που αφορούν στην οργάνωση
και λειτουργία του ΠΜΣ προς τη Συνέλευση του Τμήματος,
(γ) εισηγείται προς τη ΣΕ και τα λοιπά όργανα του ΠΜΣ
και του Ιδρύματος θέματα σχετικά με την αποτελεσματική λειτουργία του ΠΜΣ,
(δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
(ε) παρακολουθεί την υλοποίηση των αποφάσεων των
οργάνων του ΠΜΣ και του Εσωτερικού Κανονισμού μεταπτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του ΠΜΣ,
(στ) ασκεί κάθε άλλη αρμοδιότητα, η οποία ορίζεται
στην απόφαση ίδρυσης του ΠΜΣ.
Ο Διευθυντής του ΠΜΣ καθώς και τα μέλη της ΣΕ δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης.
6. Γραμματειακή υποστήριξη ΠΜΣ
(α) Τη διοικητική και γραμματειακή υποστήριξη του
ΠΜΣ αναλαμβάνει η Γραμματεία του Τμήματος.
(β) Ο/Η Γραμματέας του Τμήματος ορίζει υπάλληλο ή
υπαλλήλους ανάλογα με τον φόρτο εργασίας ως αρμόδιο/ους για το ΠΜΣ.
(γ) Σε περίπτωση που το ΠΜΣ έχει ιδίους πόρους μπορεί να προσλαμβάνει, σύμφωνα με την ισχύουσα νομο-
θεσία, εξωτερικούς συνεργάτες για τη γραμματειακή και
διοικητική υποστήριξη, οι οποίοι και πάλι βρίσκονται
υπό την επιστασία της Γραμματείας του Τμήματος.
(δ) Οι διοικητικοί υπάλληλοι που υποστηρίζουν τα
ΠΜΣ εκτός ωρών εργασίας τους στο Πανεπιστήμιο, καθώς και αυτοί στους οποίους έχει ανατεθεί έργο σχετικά
με τα ΠΜΣ, δύνανται να αμείβονται για τις υπηρεσίες
που παρέχουν.
Άρθρο 5
Διδάσκοντες στο ΠΜΣ - Ανάθεση Διδασκαλίας
1. Το διδακτικό έργο των Προγραμμάτων Μεταπτυχιακών Σπουδών (ΠΜΣ) ανατίθεται, με απόφασης της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
(α) Μέλη Διδακτικού Ερευνητικού Προσωπικού (ΔΕΠ),
Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού
Εργαστηριακού Προσωπικού (ΕΤΕΠ) του Τμήματος ή άλλων Τμημάτων ή Σχολών του ίδιου ή άλλου Ανώτατου
Εκπαιδευτικού Ιδρύματος (ΑΕΙ) ή Ανώτατου Στρατιωτικού Εκπαιδευτικού Ιδρύματος (ΑΣΕΙ), με πρόσθετη απα-
σχόληση πέραν των νόμιμων υποχρεώσεών τους, αν το
ΠΜΣ έχει τέλη φοίτησης,
(β) Ομότιμους Καθηγητές ή αφυπηρετήσαντα μέλη
ΔΕΠ του Τμήματος ή άλλων Τμημάτων του ιδίου ή άλλου
ΑΕΙ,
(γ) συνεργαζόμενους καθηγητές,
(δ) εντεταλμένους διδάσκοντες,
(ε) επισκέπτες καθηγητές ή επισκέπτες ερευνητές,
(στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
(ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
2. Όλες οι κατηγορίες διδασκόντων δύνανται να αμείβονται αποκλειστικά από τους πόρους του ΠΜΣ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
ΠΜΣ περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος. Ειδικώς οι διδάσκοντες που έχουν την ιδιότητα μέλους ΔΕΠ, δύνανται
να αμείβονται επιπρόσθετα για έργο που προσφέρουν
προς το ΠΜΣ, εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη ΕΕΠ, ΕΔΙΠ και
ΕΤΕΠ, εφόσον εκπληρώνουν τις ελάχιστες εκ του νόμου υποχρεώσεις τους. Δεν επιτρέπεται η απασχόληση
μελών ΔΕΠ αποκλειστικά σε ΠΜΣ του Τμήματος ή της
Σχολής.
3. Η ανάθεση του διδακτικού έργου του ΠΜΣ πραγματοποιείται με απόφαση της Συνέλευσης του Τμήματος,
κατόπιν εισήγησης της ΣΕ του ΠΜΣ.
4. Η κατανομή του διδακτικού έργου πραγματοποιείται
πριν από την έναρξη του ακαδημαϊκού έτους, τόσο για το
χειμερινό, όσο και για το εαρινό εξάμηνο. Σε περίπτωση
που η κατανομή του διδακτικού έργου δεν μπορεί να
πραγματοποιηθεί ταυτόχρονα και για τα δύο εξάμηνα, η
απόφαση θα λαμβάνεται πριν από την έναρξη του κάθε
ακαδημαϊκού εξαμήνου. Με αιτιολογημένη απόφαση της
Συνέλευσης του Τμήματος, η ανάθεση του διδακτικού
έργου δύναται να τροποποιείται κατά τη διάρκεια του
ακαδημαϊκού έτους.
5. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του ΠΜΣ.
6. Οι διδάσκοντες κατά το χρονικό διάστημα που τελούν σε καθεστώς εκπαιδευτικής άδειας ή αναστολής
καθηκόντων, δύνανται να παρέχουν διδακτικό έργο προς
το ΠΜΣ, εάν κρίνουν ότι το πρόγραμμά τους το επιτρέπει,
υπό την προϋπόθεση βεβαίως ότι βάσει των συντρεχουσών συνθηκών, τούτο είναι ουσιαστικά και πρακτικά
εφικτό, ζήτημα το οποίο κατά περίπτωση κρίνεται από
τη Συνέλευση του Τμήματος.
7. Ο υπεύθυνος για τη διδασκαλία μαθήματος στο ΠΜΣ
οφείλει:
(α) Να τηρεί πιστά το πρόγραμμα για τις παραδόσεις
του μαθήματος.
(β) Να καθορίζει το περιεχόμενο του μαθήματος σύμφωνα με τις τρέχουσες εξελίξεις, όπως αυτό προκύπτει
από τη χρήση διεθνώς καθιερωμένων συγγραμμάτων
και επιστημονικών άρθρων από τη διεθνή βιβλιογραφία,
στα πλαίσια της ύλης του μαθήματος.
(γ) Να φροντίζει για τη συσχέτιση του θεωρητικού μέρους της διδασκαλίας με την υψηλού επιπέδου πρακτι-
κή, όπως αυτή εφαρμόζεται σε σύγχρονες επιχειρήσεις.
Η προσπάθεια αυτή μπορεί να ενισχύεται με τη χρήση
μελέτης περιπτώσεων, με αξιοποίηση προσκεκλημένων
ομιλητών αναγνωρισμένων για την πείρα και ειδικές γνώσεις τους ή με συνδυασμό των δύο.
(δ) Να τηρεί επαρκείς ώρες γραφείου που θα επιτρέπουν την απρόσκοπτη επικοινωνία των φοιτητών μαζί
του για θέματα που άπτονται των σπουδών τους και του
συγκεκριμένου μαθήματος.
8. Οι διδάσκοντες υποχρεούνται κατά την έναρξη του
εξαμήνου να υποβάλουν προς διανομή στη Γραμματεία
του ΠΜΣ το Περίγραμμα του Μαθήματος (σύμφωνα με
το πρότυπο έντυπο του Συστήματος Ποιότητας) το οποίο
θα περιέχει, μεταξύ άλλων, αναλυτικό πρόγραμμα σε
εβδομαδιαία βάση, την ύλη για κάθε ενότητα του μαθήματος, σχετική βιβλιογραφία και αρθρογραφία, σχήμα
βαθμολόγησης, κ.λπ.
9. Οι διδάσκοντες στο ΠΜΣ μπορούν να έχουν πρόσβαση σε εκπαιδευτικό υλικό που αναπτύσσεται στο,
ή προορίζεται για το, Πανεπιστήμιο Πειραιώς. Το υλικό
αυτό περιορίζεται αποκλειστικά στην κάλυψη αναγκών
του ΠΜΣ, είτε σε μαθήματα του προγράμματος σπουδών, είτε σε παράλληλες εκπαιδευτικές δραστηριότητες,
ειδικά σεμινάρια ή εργαστήρια για διοικητικά στελέχη,
κ.ά. Απαγορεύεται η χρήση του συγκεκριμένου εκπαιδευτικού υλικού από διδάσκοντες ή συνεργάτες σε
ατομικές δραστηριότητες τους έξω από τα πλαίσια του
προγράμματος ή σε δραστηριότητες ή προγράμματα
ανταγωνιστικών προς αυτό οργανισμών ή επιχειρήσεων.
Η παραβίαση του βασικού αυτού κανόνα δεοντολογίας
ισχύει για όλους και αποτελεί λόγο ακύρωσης ανάθεσης
διδασκαλίας και αποκλεισμό από τη δραστηριότητα του
προγράμματος με την επιφύλαξη και άλλων αστικών ή
ποινικών κυρώσεων.
Άρθρο 6
Επίβλεψη Μεταπτυχιακών
Διπλωματικών Εργασιών
1. Δικαίωμα επίβλεψης διπλωματικών εργασιών έχουν
οι κατωτέρω διδάσκοντες υπό την προϋπόθεση ότι είναι
κάτοχοι διδακτορικού διπλώματος:
(α) Μέλη Διδακτικού Ερευνητικού Προσωπικού (ΔΕΠ),
Ειδικού Εκπαιδευτικού Προσωπικού (ΕΕΠ), ΕργαστηριαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
κού Διδακτικού Προσωπικού (ΕΔΙΠ) και Ειδικού Τεχνικού
Εργαστηριακού Προσωπικού (ΕΤΕΠ) του Τμήματος ή άλλων Τμημάτων ή Σχολών του Πανεπιστημίου Πειραιώς ή
άλλου Ανώτατου Εκπαιδευτικού Ιδρύματος (ΑΕΙ) ή Ανώτατου Στρατιωτικού Εκπαιδευτικού Ιδρύματος (ΑΣΕΙ), με
πρόσθετη απασχόληση πέραν των νόμιμων υποχρεώσεών τους, αν το ΠΜΣ έχει τέλη φοίτησης,
(β) ομότιμοι Καθηγητές ή αφυπηρετήσαντα μέλη ΔΕΠ
του Τμήματος ή άλλων Τμημάτων του Πανεπιστημίου
Πειραιώς ή άλλου ΑΕΙ,
(γ) συνεργαζόμενοι καθηγητές,
(δ) εντεταλμένοι διδάσκοντες,
(ε) επισκέπτες καθηγητές ή επισκέπτες ερευνητές,
(στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
2. Με απόφαση της Συνέλευσης κατόπιν εισήγησης
της ΣΕ του ΠΜΣ δύναται να ανατίθεται η επίβλεψη διπλωματικών εργασιών και σε μέλη ΔΕΠ, ΕΕΠ και ΕΔΙΠ
του Τμήματος, που δεν έχουν αναλάβει διδακτικό έργο
στο ΠΜΣ, υπό την προϋπόθεση ότι είναι κάτοχοι διδακτορικού διπλώματος.
Άρθρο 7
Χρηματοδότηση/Πόροι του ΠΜΣ
1. Οι πόροι του ΠΜΣ δύνανται να προέρχονται από:
(α) Τέλη φοίτησης,
(β) δωρεές, χορηγίες και πάσης φύσεως οικονομικές
ενισχύσεις,
(γ) κληροδοτήματα,
(δ) πόρους από ερευνητικά έργα ή προγράμματα,
(ε) ιδίους πόρους του Ανώτατου Εκπαιδευτικού Ιδρύματος (ΑΕΙ) και
(στ) τον κρατικό προϋπολογισμό ή το πρόγραμμα δημοσίων επενδύσεων.
2. Η καταβολή των τελών φοίτησης, εφόσον προβλέπεται, πραγματοποιείται από τον ίδιο τον φοιτητή
ή από τρίτο φυσικό ή νομικό πρόσωπο για λογαριασμό
του φοιτητή, εφόσον αυτό προβλέπεται στην απόφαση
ίδρυσης του ΠΜΣ.
3. Η διαχείριση των πόρων των ΠΜΣ του ΑΕΙ πραγματοποιείται από τον Ειδικό Λογαριασμό Κονδυλίων
Έρευνας (ΕΛΚΕ) του ΑΕΙ.
4. Οι πόροι των ΠΜΣ κατανέμονται ως εξής:
(α) Ποσό που αντιστοιχεί στο τριάντα τοις εκατό
(30%) των συνολικών εσόδων που προέρχονται από
τέλη φοίτησης παρακρατείται από τον ΕΛΚΕ. Στο ποσό
αυτό συμπεριλαμβάνεται το ποσοστό παρακράτησης
υπέρ του ΕΛΚΕ για την οικονομική διαχείριση των ΠΜΣ.
Όταν τα έσοδα του ΠΜΣ προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα, ή πόρους από ερευνητικά έργα ή
προγράμματα, πραγματοποιείται η παρακράτηση υπέρ
ΕΛΚΕ που ισχύει για τα έσοδα από αντίστοιχες πηγές
χρηματοδότησης,
(β) το υπόλοιπο ποσό των συνολικών εσόδων του ΠΜΣ
διατίθεται για την κάλυψη των λειτουργικών δαπανών
του ΠΜΣ.
Άρθρο 8
Κατηγορίες Υποψηφίων
1. Στο ΠΜΣ γίνονται δεκτοί κάτοχοι τίτλου πρώτου κύκλου σπουδών ΑΕΙ (Πανεπιστήμια και ΤΕΙ) της ημεδαπής
ή ομοταγών ιδρυμάτων της αλλοδαπής.
2. Σε περίπτωση υποψηφίων που κατέχουν τίτλο πρώτου ή/και δεύτερου κύκλου σπουδών της αλλοδαπής,
η Γραμματεία του ΠΜΣ κατά τα οριζόμενα της κείμενης
νομοθεσίας, ελέγχει αν το ίδρυμα προέλευσης ανήκει
στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος αυτού ανήκει στο Εθνικό Μητρώο Τύπων Τίτλων Σπουδών Αναγνωρισμένων Ιδρυ-
μάτων που τηρεί και επικαιροποιεί ο ΔΟΑΤΑΠ. Επίσης
εφόσον γίνει δεκτός ο υποψήφιος θα πρέπει να προσκομίσει βεβαίωση Τόπου Σπουδών, η οποία εκδίδεται και
αποστέλλεται από το πανεπιστήμιο της αλλοδαπής. Αν
ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο ΑΕΙ. Τίτλοι σπουδών
της αλλοδαπής υποβάλλονται και γίνονται αποδεκτοί
σύμφωνα με τις κείμενες διατάξεις. Επιπρόσθετα δικαιολογητικά ορίζονται στον Κανονισμό του ΠΜΣ.
Άρθρο 9
Κριτήρια Καθορισμού του Ανώτερου και
Κατώτερου Αριθμού Εισακτέων στο ΠΜΣ
Ο ανώτερος και ο κατώτερος αριθμός εισακτέων στο
ΠΜΣ καθορίζεται από το Τμήμα με απόφαση της Συνέλευσης, λαμβάνοντας υπόψη την ιδιαιτερότητα του γνω-
στικού αντικειμένου, τις τυχόν ειδικεύσεις, τον αριθμό
των διδασκόντων του ΠΜΣ και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, καθώς και την απορρόφηση των διπλωματούχων από την αγορά εργασίας.
Άρθρο 10
Κριτήρια Εισαγωγής και Διαδικασία Επιλογής
Υποψηφίων για το ΠΜΣ
1. Η επιλογή των εισακτέων στο ΠΜΣ γίνεται σύμφωνα
με τις διατάξεις και τις ρυθμίσεις του παρόντος Κανονισμού Μεταπτυχιακών Σπουδών.
2. Με απόφαση της Συνέλευσης, δημοσιεύεται και
αναρτάται στην ιστοσελίδα του Τμήματος και του Ιδρύματος, προκήρυξη για την εισαγωγή μεταπτυχιακών φοι-
τητών/τριών στο ΠΜΣ Στην προκήρυξη αναγράφονται
όλες οι σχετικές λεπτομέρειες (προθεσμία υποβολής
αιτήσεων, τρόπος κατάθεσης της αίτησης, απαραίτητα
δικαιολογητικά που πρέπει να τη συνοδεύουν, κ.ά.). Οι
σχετικές αιτήσεις μαζί με τα απαραίτητα δικαιολογητικά
υποβάλλονται ηλεκτρονικά ή κατατίθενται στη Γραμματεία του Τμήματος, σε προθεσμία που ορίζεται κατά
την προκήρυξη και δύναται να παραταθεί με απόφαση
της Συνέλευσης του Τμήματος. Σε περίπτωση υποβολής
αίτησης και στις τρεις ειδικεύσεις του ΠΜΣ αναγράφεται
επί της κάθε αίτησης, αύξων αριθμός που προσδιορίζει
την επιθυμητή σειρά προτίμησης.
3. Οι προϋποθέσεις εισαγωγής στο ΠΜΣ είναι οι εξής:
(α) Ακαδημαϊκά κριτήρια, όπως ο βαθμός του πτυχίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
ου, η βαθμολογία στα μαθήματα που είναι σχετικά με
το γνωστικό αντικείμενο του ΠΜΣ, η επίδοση σε πτυχιακή/διπλωματική εργασία, όπου αυτή προβλέπεται
στον πρώτο κύκλο σπουδών, κατοχή δεύτερου τίτλου
σπουδών Α’, Β’, Γ’ κύκλου σπουδών.
(β) Γνώση της αγγλικής γλώσσας τουλάχιστον επιπέδου Β1, πέραν της γλώσσας διεξαγωγής του ΠΜΣ.
(γ) Συνάφεια του Τμήματος προέλευσης με το ΠΜΣ.
(δ) Είδος και εύρος τυχόν εργασιακής ή/και ερευνητικής εμπειρίας του υποψηφίου.
(ε) Τυχόν επιστημονικές δημοσιεύσεις και/ή συμμετοχή σε συνέδρια.
(στ) Συστατικές επιστολές από μέλη ΔΕΠ ΑΕΙ ή/και από
εργοδότη.
(ζ) Απόδοση του υποψηφίου κατά τη συνέντευξη.
(η) Έλεγχος του ακαδημαϊκού τίτλου σπουδών της
αλλοδαπής.
(θ) Επαρκής, διαπιστωμένη από την Επιτροπή Επιλογής
Εισακτέων του ΠΜΣ, γνώση της ελληνικής γλώσσας ή
πιστοποιητικό ελληνομάθειας για αλλοδαπούς υποψήφιους, οι οποίοι επιθυμούν να συμμετέχουν σε ΠΜΣ που
διοργανώνεται στην ελληνική γλώσσα.
4. Τα απαιτούμενα δικαιολογητικά που υποβάλλονται
από κάθε υποψήφιο πρέπει να τεκμηριώνουν και να υποστηρίζουν τις παραπάνω προϋποθέσεις και είναι τα εξής:
(α) Αίτηση υποψηφιότητας.
(β) Αντίγραφο αστυνομικής ταυτότητας.
(γ) Αναλυτικό βιογραφικό σημείωμα.
(δ) Αντίγραφο/α πτυχίου/ων ή βεβαίωση περάτωσης
σπουδών.
(ε) Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου.
(στ) Δύο συστατικές επιστολές από μέλη ΔΕΠ ΑΕΙ ή/
και από εργοδότη.
(ζ) Επικυρωμένο πιστοποιητικό γλωσσομάθειας της
αγγλικής γλώσσας, επιπέδου B1.
(η) Σύντομο σημείωμα στο οποίο θα επισημαίνονται
οι λόγοι για τους οποίους επιθυμεί ο/η υποψήφιος/α να
συμμετάσχει στο συγκεκριμένο ΠΜΣ.
(θ) Κάθε άλλο στοιχείο το οποίο, κατά την κρίση του/
της υποψηφίου/της, μπορεί να αξιοποιηθεί κατά την επιλογή (όπως αντίγραφα τυχόν δημοσιεύσεων, αντίγρα-
φο πτυχιακής/διπλωματικής /μεταπτυχιακής εργασίας,
βεβαιώσεις εργασιακής εμπειρίας, συμμετοχή σε άλλες
εκπαιδεύσεις, κ.λπ.).
(ι) Υπεύθυνη Δήλωση μέσω της υπηρεσίας https://
www.gov.gr ή με βεβαίωση του γνήσιου της υπογραφής
σε ΚΕΠ όπου θα δηλώνεται από τον/την υποψήφιο/α ότι
τα δικαιολογητικά που υποβάλλονται και κατατίθενται
στο φάκελό του/της είναι αληθή.
Η Συνέλευση του Τμήματος με απόφασή της δύναται
να ορίσει πρόσθετα δικαιολογητικά. Η ακριβής διαδικασία περιγράφεται στην προκήρυξη.
5. Οι υποψήφιοι που είναι κάτοχοι τίτλου σπουδών
πρώτου και δεύτερου κύκλου από ιδρύματα της αλλοδαπής πρέπει να προσκομίσουν τον τίτλο σπουδών
ώστε να γίνει έλεγχος σύμφωνα με το 0 του παρόντος
κανονισμού.
6. Η αξιολόγηση των αιτήσεων των υποψηφίων μεταπτυχιακών φοιτητών/τριών και η επιλογή των εισακτέων
πραγματοποιείται από επιτροπή μελών ΔΕΠ (Επιτροπή
Επιλογής), που συγκροτείται με απόφαση της Συνέλευσης. Η Συνέλευση εγκρίνει την εγγραφή αυτών στο ΠΜΣ.
(α) Η επιλογή των εισακτέων γίνεται με αξιολόγηση του
φακέλου του υποψηφίου ή με εξετάσεις ή με προφορική
συνέντευξη ή με συνδυασμό όλων των ανωτέρω, βασίζεται σε αντικειμενικά κριτήρια, τα οποία διασφαλίζουν
τις αρχές της ισότητας και της αξιοκρατίας, και ορίζεται
στον Κανονισμό του ΠΜΣ.
(β) Τα μέλη των κατηγοριών ΕΕΠ, ΕΔΙΠ και ΕΤΕΠ και
διοικητικών υπαλλήλων του ιδρύματος που πληρούν
τις προϋποθέσεις της προηγούμενης παραγράφου,
μπορούν μετά από αίτησή τους να γίνουν δεκτοί/ές ως
υπεράριθμοι, και μόνο ένας/μία κατ’ έτος, και μόνο σε
ΠΜΣ που οργανώνεται σε Τμήμα του Ιδρύματος όπου
υπηρετούν, το οποίο είναι συναφές με το αντικείμενο
του τίτλου σπουδών και του έργου που επιτελούν στο
οικείο Ίδρυμα, σύμφωνα με τον Εσωτερικό Κανονισμό
του Ιδρύματος.
7. Τα κριτήρια επιλογής καθώς και οι λεπτομέρειες
εφαρμογής των κριτηρίων αυτών είναι τα ακόλουθα:
(α) Βαθμό(οί) πτυχίου(ων).
(β) Μέσος όρος βαθμολογίας σε προπτυχιακά μαθήματα σχετικά με το γνωστικό αντικείμενο του ΠΜΣ.
(γ) Επίδοση σε πτυχιακή ή διπλωματική εργασία.
(δ) Γνώση ξένης γλώσσας ή ξένων γλωσσών.
(ε) Συνάφεια του Τμήματος προέλευσης με το ΠΜΣ.
(στ) Κατοχή δεύτερου πτυχίου Α’, Β’ ή Γ’ κύκλου σπουδών.
(ζ) Είδος και εύρος συναφούς εργασιακής ή/και ερευνητικής εμπειρίας.
(η) Συνέντευξη.
(θ) Συστατικές επιστολές από μέλη ΔΕΠ ΑΕΙ ή/και από
εργοδότη.
(ι) Πρόσθετα κριτήρια που ορίζει με απόφασή της η
Συνέλευση του Τμήματος.
8. Οι λεπτομέρειες εφαρμογής των κριτηρίων (π.χ.,
μόρια, συντελεστές, κ.λπ.) καθορίζονται με απόφαση
της Συνέλευσης του Τμήματος.
9. Η Συνέλευση δύναται να συγκροτεί Επιτροπή (πρόσθετων εσωτερικών) εξετάσεων, κατόπιν πρότασης της
Επιτροπής Επιλογής, για όλους ή για μερικούς υποψηφίους. Την ύλη και το χρόνο των εξετάσεων αυτών καθο-
ρίζει η Επιτροπή Επιλογής.
10. Η διαδικασία επιλογής διενεργείται από την Επιτροπή Επιλογής η οποία:
(α) Καταρτίζει πλήρη κατάλογο όσων έχουν υποβάλει
αίτηση.
(β) Απορρίπτει τους υποψηφίους που δεν πληρούν τα
ελάχιστα κριτήρια σε περίπτωση που έχουν τεθεί τέτοια
από τη Συνέλευση και περιλαμβάνονται στον Κανονισμό
Λειτουργίας του ΠΜΣ ή ο φάκελός τους είναι ελλιπής ως
προς κάποιο δικαιολογητικό/έγγραφο.
(γ) Καλεί σε συνέντευξη όσους υποψηφίους αποφασισθεί να κληθούν. Η συνέντευξη γίνεται από τα μέλη της
Επιτροπής Επιλογής.
(δ) Οργανώνει τυχόν εσωτερικές εξετάσεις για όποιους
υποψηφίους κριθεί απαραίτητο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
(ε) Ιεραρχεί βαθμολογικά τους υποψηφίους και υποβάλλει την πρότασή της για την τελική έγκριση στη Συ-
νέλευση.
11. Σε περίπτωση ισοβαθμίας στην τελευταία θέση
της κατάταξης του πίνακα επιτυχόντων/ουσών, έχουν
δυνατότητα εγγραφής όλοι/ες οι ισοβαθμήσαντες.
12. Οι επιτυχόντες εγγράφονται στη Γραμματεία του
ΠΜΣ, καταβάλλοντας το τέλος εγγραφής ίσου με το 10%
των τελών φοίτησης εντός τριάντα (30) εργάσιμων ημερών από την απόφαση της Συνέλευσης.
13. Σε περίπτωση μη εγγραφής ενός/μίας ή περισσοτέρων φοιτητών/τριών, θα κληθούν αν υπάρχουν, οι επιλα-
χόντες/ουσες, με βάση τη σειρά τους στον εγκεκριμένο
αξιολογικό πίνακα, να εγγραφούν στο ΠΜΣ.
Άρθρο 11
Τέλη Φοίτησης
1. Οι μεταπτυχιακοί/ες φοιτητές/τριες υποχρεούνται
να καταβάλλουν τέλη φοίτησης, που ανέρχονται (κατά
το έτος σύνταξης του παρόντος κανονισμού (2023)) στο
ποσό των πέντε χιλιάδων οχτακοσίων ευρώ (5.800€).
Το εκάστοτε ύψος διδάκτρων δύναται να τροποποιηθεί
έπειτα από πρόταση της Συνέλευσης του Τμήματος και
έγκριση από τη Σύγκλητο.
2. Η καταβολή του τέλους γίνεται σε τέσσερα στάδια,
ως ακολούθως:
- Προκαταβολή (10%) κατά την εγγραφή.
- Α’ Δόση (30%) πριν από την πραγματοποίηση της
εγγραφής τους στο ΠΜΣ.
- Β’ Δόση (30%) το αργότερο εντός δύο (2) εβδομάδων
από την έναρξη των μαθημάτων του δεύτερου εξαμήνου.
- Γ’ Δόση (30%) το αργότερο εντός δύο (2) εβδομάδων
από την έναρξη των μαθημάτων του τρίτου εξαμήνου.
3. Τυχόν αναπροσαρμογή του ύψους των διδάκτρων
μπορεί να γίνει μόνο για νέο κύκλο σπουδών με απόφαση των αρμοδίων οργάνων, σύμφωνα με τις κείμενες
διατάξεις και δεν ισχύει αναδρομικά.
4. Σε περίπτωση μη τήρησης των οικονομικών του
υποχρεώσεων ο φοιτητής/τρια ειδοποιείται από τη Γραμματεία του ΠΜΣ. Η μη εξόφληση του εκάστοτε τέλους
φοίτησης αφαιρεί στον/στην φοιτητή/τρια το δικαίωμα
συμμετοχής στις εξετάσεις του εξαμήνου ή παρουσίασης
της μεταπτυχιακής διπλωματικής εργασίας.
5. Σε περίπτωση που εγγεγραμμένος/η φοιτητής/τρια
ζητήσει τη διαγραφή του/της από το Πρόγραμμα, του
επιστρέφεται το 50% των εξαμηνιαίων τελών φοίτησης
με την προϋπόθεση ότι η αίτηση διαγραφής γίνεται εντός
των δύο (2) πρώτων εβδομάδων διδασκαλίας του αντίστοιχου εξαμήνου. Σε κάθε άλλη περίπτωση οριστικής
αποχώρησης ή διαγραφής δεν επιστρέφονται τα καταβληθέντα τέλη φοίτησης.
6. Ολική επιστροφή των εξαμηνιαίων τελών φοίτησης σε φοιτητή/τρια, ο οποίος έχει πραγματοποιήσει
εγγραφή και δεν επιθυμεί να ξεκινήσει ή να συνεχίσει
την παρακολούθηση του ΠΜΣ, είναι δυνατή μετά από
εισήγηση της ΣΕ και σχετική απόφαση της Συνέλευσης
του Τμήματος, μόνο σε περίπτωση εμφάνισης σοβαρού
κωλύματος του/της φοιτητή/τριας. Το τελευταίο θα πρέπει να αποδεικνύεται (με επίσημα δικαιολογητικά που
κατατίθενται στην ΣΕ) ότι προέκυψε μετά την ολοκλήρωση της εγγραφής του στο ΠΜΣ ή την εκκίνηση του
αντίστοιχου εξαμήνου. Εφόσον όμως ο/η φοιτητής/τρια
έχει παρακολουθήσει άνω του 75% των διαλέξεων του
εξαμήνου, τα εξαμηνιαία τέλη φοίτησης δεν επιστρέφονται για κανέναν λόγο.
7. Σύμφωνα με την ισχύουσα νομοθεσία παρέχεται η
δυνατότητα απαλλαγής της καταβολής τελών φοίτησης
εφόσον συντρέχουν οι παρακάτω προϋποθέσεις.
(α) Εγγεγραμμένοι φοιτητές Προγράμματος Μεταπτυχιακών Σπουδών (ΠΜΣ) -οι οποίοι δεν είναι πολίτες
τρίτων χωρών (Διευκρίνιση: Τρίτη χώρα είναι κάθε χώρα
που είναι εκτός του Ευρωπαϊκού Οικονομικού Χώρου
(ΕΟΧ). Οι χώρες του ΕΟΧ είναι τα 28 κράτη-μέλη της Ευρωπαϊκής Ένωσης, καθώς και η Ισλανδία, η Νορβηγία
και το Λιχτενστάιν.) δύνανται να φοιτούν δωρεάν (ή με
50% έκπτωση στα δίδακτρα) σε ΠΜΣ, εφόσον πληρούν
τα οικονομικά ή κοινωνικά κριτήρια σύμφωνα με τις διατάξεις της κείμενης νομοθεσίας.
(β) Προϋπόθεση για τη χορήγηση του δικαιώματος
δωρεάν φοίτησης λόγω οικονομικών ή κοινωνικών
κριτηρίων, είναι η πλήρωση προϋποθέσεων αριστείας
κατά τον πρώτο κύκλο σπουδών, που αντιστοιχεί κατ’
ελάχιστον στην κατοχή βαθμού ίσου ή ανώτερου του
επτάμιση με άριστα στα δέκα (7,5/10), στη δεκάβαθμη
κλίμακα αξιολόγησης.
(γ) Ο συνολικός αριθμός των φοιτητών που φοιτούν
δωρεάν ή με 50% έκπτωση στα δίδακτρα, δεν δύναται να
υπερβαίνει τον αριθμό που αντιστοιχεί στο τριάντα τοις
εκατό (30%) του συνόλου των εγγεγραμμένων φοιτητών
ανά ακαδημαϊκό έτος. Η υποβολή των αιτήσεων για τη
δωρεάν φοίτηση ανά ΠΜΣ πραγματοποιείται μετά την
ολοκλήρωση της διαδικασίας εγγραφής των φοιτητών
στο ΠΜΣ.
8. Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση του
Τμήματος ΠΜΣ. Η απαλλαγή αυτή παρέχεται αποκλειστικά για τη φοίτηση σε ένα (1) ΠΜΣ που οργανώνεται από
ΑΕΙ της ημεδαπής.
Άρθρο 12
Υποτροφίες
1. Το ΠΜΣ χορηγεί: (α) Υποτροφίες Ακαδημαϊκής
Επίδοσης, (β) Υποτροφίες Αριστείας και Βραβεία, και
(γ) Ανταποδοτικές Υποτροφίες. Οι ειδικότεροι όροι και
οι προϋποθέσεις καθορίζονται στους Κανονισμούς Λειτουργίας του ΠΜΣ.
2. Το ΠΜΣ παρέχει Υποτροφίες Ακαδημαϊκής Επίδοσης
ανά ακαδημαϊκό εξάμηνο στους/στις φοιτητές/τριες που
καταβάλλουν τέλη φοίτησης, με βάση ακαδημαϊκά κριτήρια και με απόφαση της Συνέλευσης. Για την κατάταξη
των υποψηφίων υποτρόφων θα λαμβάνεται υπόψη ο
μεγαλύτερος μέσος όρος βαθμολογίας όλων των μαθημάτων που έχουν εξεταστεί επιτυχώς σε κάθε εξάμηνο
σπουδών. Οι υποτροφίες μπορεί να καλύπτουν μέρος ή
το σύνολο των διδάκτρων. Το ύψος κάθε υποτροφίας δεν
μπορεί να υπερβαίνει το ύψος των διδάκτρων ενός εξαμήνου. Δίνεται η δυνατότητα στον/στην φοιτητή/τρια να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
συμψηφίσει το ποσό της υποτροφίας του με την πληρωμή του επόμενου εξαμήνου. Οι υποτροφίες εγγράφονται
στον προϋπολογισμό του ΠΜΣ. Τυχόν υποχρεώσεις των
υποτρόφων καθορίζονται με απόφαση της Συνέλευσης.
Η Συνέλευση του Τμήματος, μετά από εισήγηση της ΣΕ,
μπορεί να προβεί σε τροποποιήσεις ανάλογα με τις οικονομικές δυνατότητες του ΠΜΣ.
3. Το ΠΜΣ παρέχει επίσης Υποτροφίες Αριστείας. Οι
υποψήφιοι/ες μεταπτυχιακοί/ες φοιτητές/τριες που θα
καταβάλλουν τέλη φοίτησης, κατά την εκδήλωση ενδιαφέροντος που προκηρύσσει το ΠΜΣ, έχουν παράλληλα
το δικαίωμα να υποβάλλουν αίτηση υποτροφίας για το
1ο εξάμηνο σπουδών εφόσον πληρούν τα παρακάτω
κριτήρια:
- Βαθμός πτυχίου οκτώ (8) και άνω από Ελληνικό ΑΕΙ/
ΑΤΕΙ ή το αντίστοιχο του 8/10 για πτυχίο τριτοβάθμιας
εκπαίδευσης ιδρύματος εξωτερικού, ή/και
- σειρά αποφοίτησης στο άνω 10% της τάξεως τους
(βεβαιούται με επίσημο έγγραφο της αντίστοιχης γραμματείας).
4. Με απόφαση της Συνέλευσης του Τμήματος είναι
δυνατή η έγκριση της συμμετοχής μεταπτυχιακών φοιτητών στην παροχή επικουρικού διδακτικού έργου σε
προγράμματα σπουδών α’ κύκλου με χορήγηση Ανταποδοτικής Υποτροφίας, με κριτήριο την επίδοση στις
σπουδές τους και άλλα κριτήρια που προσδιορίζονται
στον Κανονισμό Λειτουργίας του ΠΜΣ. Ως επικουρικό
διδακτικό έργο ορίζεται η επικουρία των μελών Διδακτικού Ερευνητικού Προσωπικού (ΔΕΠ) κατά την άσκηση
του διδακτικού τους έργου, η άσκηση των φοιτητών α’
κύκλου, η διεξαγωγή φροντιστηρίων, εργαστηριακών
ασκήσεων, η εποπτεία εξετάσεων και η διόρθωση ασκήσεων. Με απόφαση της Συνέλευσης καθορίζονται οι
λεπτομέρειες σχετικά με την επιλογή του επικουρικού
διδακτικού προσωπικού, το ανώτατο ποσό χορήγησης
ανταποδοτικής υποτροφίας ανά φοιτητή, ο ανώτατος
αριθμός των ωρών εβδομαδιαίας απασχόλησής τους
και λοιπές λεπτομέρειες σχετικά με τη χορήγηση των
ανταποδοτικών υποτροφιών.
Άρθρο 13
Διάρκεια Σπουδών
1. Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (ΔΜΣ) ορίζεται σε
τρία (3) ακαδημαϊκά εξάμηνα, στα οποία περιλαμβάνεται
και ο χρόνος εκπόνησης διπλωματικής εργασίας.
2. Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει τουλάχιστον
δεκατρείς (13) εβδομάδες διδασκαλίας και τρεις (3) εβδομάδες εξετάσεων, με επαναληπτική εξεταστική περίοδο
τον Σεπτέμβριο. Η παρακολούθηση των μαθημάτων/
εργαστηρίων κ.λπ. είναι υποχρεωτική. Σε περίπτωση
κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα αναπλήρωσης
αναρτώνται στην ιστοσελίδα του ΠΜΣ.
3. Ο ανώτατος επιτρεπόμενος χρόνος ολοκλήρωσης
των σπουδών ορίζεται στα πέντε (5) ακαδημαϊκά εξάμηνα. Στην περίπτωση όπου ο/η φοιτητής/τρια μετά την
πάροδο των πέντε (5) ακαδημαϊκών εξαμήνων φοίτησης
έχει ολοκληρώσει το σύνολο των μαθημάτων αλλά όχι
την μεταπτυχιακή διπλωματική εργασία, δικαιούται να
ζητήσει παράταση της φοίτησής του/της στο ΠΜΣ για
επιπλέον χρονικό διάστημα έως δύο (2) ακαδημαϊκά
εξάμηνα, με αποκλειστικό σκοπό την ολοκλήρωση και
την επιτυχή εξέταση της μεταπτυχιακής διπλωματικής
εργασίας. Η αίτηση κατατίθεται στη ΣΕ εντός της πρώτης
εβδομάδας του επόμενου εξαμήνου από την λήξη του
ανώτατου επιτρεπόμενου χρόνου ολοκλήρωσης των
σπουδών. Στην αίτηση επισυνάπτονται τα σχετικά δικαιολογητικά που τεκμηριώνουν την ανάγκη παράτασης
της φοίτησης. Μετά τη λήξη και αυτής της παράτασης,
ο/η φοιτητής/τρια που δεν έχει ολοκληρώσει με επιτυχία
την μεταπτυχιακή διπλωματική εργασία αποχωρεί από
το πρόγραμμα και λαμβάνει βεβαίωση παρακολούθησης
για το μέρος των σπουδών που έχει περατώσει.
4. Ειδική εξαίρεση για την παράταση του τυπικά ανώτατου αυτού χρονικού ορίου των πέντε (5) εξαμήνων
μπορεί να δοθεί από τη Συνέλευση, κατόπιν αιτήματος
του/της ενδιαφερομένου/ης, και μόνο για λόγους υγείας.
Μετά τη λήξη της γενικά προβλεπόμενης από το νόμο
παράτασης, ο/η φοιτητής/τρια αποχωρεί από το πρόγραμμα και λαμβάνει βεβαίωση παρακολούθησης για
το μέρος των σπουδών που έχει περατώσει.
5. Ο/Η φοιτητής/τρια με αίτησή του/της μπορεί να
ζητήσει αιτιολογημένα προσωρινή αναστολή φοίτησης
η οποία δεν υπερβαίνει συνολικά τα δύο συνεχόμενα
ακαδημαϊκά εξάμηνα. Τα εξάμηνα αναστολής της φοιτητικής ιδιότητας δεν προσμετρώνται στην προβλεπόμενη
ανώτατη διάρκεια κανονικής φοίτησης.
Άρθρο 14
Πρόγραμμα Μαθημάτων
1. Το ΠΜΣ ξεκινά το χειμερινό ή το εαρινό εξάμηνο
εκάστου ακαδημαϊκού έτους.
2. Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση κατά τις απογευματινές
ώρες και διεξάγονται στην ελληνική και στην αγγλική
γλώσσα.
3. Κατά τη διάρκεια των σπουδών, οι μεταπτυχιακοί/
ες φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων ή/και εργαστηρίων, καθώς και σε εκπόνηση μεταπτυχιακής διπλω-
ματικής εργασίας. Επιπλέον, δύνανται να συμμετέχουν
σε ερευνητική απασχόληση, συγγραφή επιστημονικών
εργασιών, ή/και πρακτική άσκηση, κ.ά.
4. Το Πρόγραμμα των μαθημάτων, ανά ειδίκευση, κατά
την σύνταξη του παρόντος Κανονισμού, διαμορφώνεται
ως εξής:
Ειδίκευση: Διοίκηση Logistics (Logistics Management)
Α’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Αναλυτικές Μέθοδοι
Διοίκηση Εφοδιαστικής Αλυσίδας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Πληροφοριακά Συστήματα Logistics
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 5)
Υπολογιστικά Εργαλεία Ανάλυσης και
Επίλυσης Προβλημάτων
Κοστολόγηση Λειτουργιών
Διαχείριση Αποθεμάτων
Συστήματα ERP στην Εφοδιαστική
Αλυσίδα
Διοίκηση Έργων
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Β’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Προμήθειες και Εφοδιασμός
Διοίκηση Αποθήκευσης και Διακίνησης
Προϊόντων
Μεταφορές και Συστήματα Διανομής
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 6)
Χρηματοοικονομική Διοίκηση
Περιβαλλοντικά Πρότυπα και Πιστοποιήσεις
Zero Waste Management και Circular
Economy
Στρατηγική Διοίκηση και Επιχειρηματικότητα
Συσκευασία στην Εφοδιαστική Αλυσίδα
Προηγμένα Συστήματα ERP στην Εφοδιαστική Αλυσίδα-Εφαρμογές με το
SAP
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Γ’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Διπλωματική Εργασία
ΜΑΘΗΜΑΤΑ ΕΠΙΛΟΓΗΣ (Επιλέγονται 3 εκ των 8)
Διοίκηση Γνώσης και Οργανωσιακής
Αλλαγής
Διοίκηση Ανθρώπινων Πόρων
Συστήματα Industry 4.0
Συντήρηση Εξοπλισμού και Εγκαταστάσεων
Ανθρωπιστική Εφοδιαστική Αλυσίδα
Αστικά Logistics
Ψηφιακός Μετασχηματισμός Διοίκησης Λειτουργιών
Βιώσιμες και Παγκοσμιοποιημένες
Εφοδιαστικές Αλυσίδες
ΠΡΑΚΤΙΚΗ ΑΣΚΗΣΗ
Μεθοδολογία Έρευνας
Σύνολο Πιστωτικών Μονάδων
Ειδίκευση: Διαχείριση Ενέργειας και Περιβάλλοντος
(Energy and Environmental Management)
Α’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Οικονομικά Ενέργειας και Περιβάλλοντος
Δομή, Λειτουργία και Μετάβαση του
Ενεργειακού Συστήματος
Ανανεώσιμες Πηγές Ενέργειας
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 3)
Κλιματική Αλλαγή και Βιωσιμότητα
Υπολογιστικά Εργαλεία Ανάλυσης και
Επίλυσης Προβλημάτων
Διοίκηση Έργων
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Β’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Ενεργειακή και Κλιματική Πολιτική
Εξοικονόμηση Ενέργειας και Διαχείριση Ζήτησης
Zero Waste Management και Circular
Economy
ΜΑΘΗΜΑΤΑ ΕΠΙΛΟΓΗΣ (Επιλέγονται 2
εκ των 3)
Περιβαλλοντικά Πρότυπα και Πιστοποιήσεις
Στρατηγική Διοίκηση και Επιχειρηματικότητα
Διοίκηση Ποιότητας και Κινδύνων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Γ’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Διπλωματική Εργασία
Αγορές Ενέργειας και Ρύθμιση
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 4)
Εναλλακτικά Καύσιμα και Εφαρμογές
Power to X
Συντήρηση Εξοπλισμού και Εγκαταστάσεων
Μοντελοποίηση και Βελτιστοποίηση
Ενεργειακών και Περιβαλλοντικών Συστημάτων
Συστήματα Industry 4.0
ΠΡΑΚΤΙΚΗ ΑΣΚΗΣΗ
Μεθοδολογία Έρευνας
Σύνολο Πιστωτικών Μονάδων
Ειδίκευση: Διοίκηση Έργων (Project Management)
Α’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Διοίκηση Έργων
Διοίκηση Ανθρωπίνων Πόρων
Κοστολόγηση Λειτουργιών
Διοίκηση Καινοτομίας και Ανάπτυξης
Προϊόντων
ΜΑΘΗΜΑΤΑ ΕΠΙΛΟΓΗΣ (Επιλέγεται 1 εκ των 2)
Διοίκηση Γνώσης και Οργανωσιακής
Αλλαγής
Διοίκηση Εφοδιαστικής Αλυσίδας
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Β’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Προγραμματισμός και Έλεγχος Έργων
Στρατηγική Διοίκηση και Επιχειρηματικότητα
Χρηματοοικονομική Διοίκηση
Διοίκηση Ποιότητας και Κινδύνων
ΜΑΘΗΜΑΤΑ ΕΠΙΛΟΓΗΣ (Επιλέγεται 1 εκ των 2)
Δεδομένα Μεγάλης Κλίμακας και Επιχειρηματική Αναλυτική
Προμήθειες και Εφοδιασμός
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Γ’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
Πιστωτικές
Μονάδες
Διπλωματική Εργασία
Πιστοποίηση στη Διοίκηση Έργων
Ευέλικτη Διοίκηση Έργων
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 5)
Διοίκηση Έργων στηνΠράξη
Συστήματα ERP στη Διοίκηση Έργων Εφαρμογές με το SAP
Ψηφιακός Μετασχηματισμός Διοίκησης Λειτουργιών
Κλιματική Αλλαγή και Βιωσιμότητα
Συστήματα Industry 4.0
ΠΡΑΚΤΙΚΗ ΑΣΚΗΣΗ
Μεθοδολογία Έρευνας
Σύνολο Πιστωτικών Μονάδων
Το μάθημα επιλογής του Γ’ Εξαμήνου «Πρακτική Άσκηση» αντιστοιχεί σε έξι (6) πιστωτικές μονάδες, οι οποίες
δεν προσμετρώνται στις προϋποθέσεις απόκτησης του
Διπλώματος Μεταπτυχιακών Σπουδών (ΔΜΣ). Το μάθημα συμπεριλαμβάνεται χωρίς βαθμολογία στο Παράρ-
τημα Διπλώματος.
5. Για τη διδασκαλία ενός μαθήματος επιλογής ο αντίστοιχος αριθμός φοιτητών/τριών ορίζεται στο ελάχιστο
μεταξύ του αριθμού οκτώ (8) και του αριθμού των φοιτητών/τριών οποιασδήποτε κατεύθυνσης.
Όταν δεν ικανοποιείται η ελάχιστη αυτή προϋπόθεση
δεν θα προσφέρεται το μάθημα. Στην περίπτωση αυτή,
οι μεταπτυχιακοί/ες φοιτητές/τριες θα πρέπει να επιλέξουν άλλο μάθημα.
6. Το Ακαδημαϊκό Ημερολόγιο καθώς και το Ωρολόγιο Πρόγραμμα καταρτίζονται, στο πλαίσιο του ακα-
δημαϊκού ημερολογίου του Πανεπιστημίου Πειραιώς,
και εγκρίνονται από τη Συνέλευση με εισήγηση της ΣΕ.
Στην αρχή κάθε περιόδου ανακοινώνεται το Ωρολόγιο
Πρόγραμμα της περιόδου στο οποίο περιλαμβάνονται
οι ημέρες και ώρες διδασκαλίας των μαθημάτων, οι ημερομηνίες άλλων εκδηλώσεων ή υποχρεώσεων, κ.λπ.
7. Η τροποποίηση του προγράμματος μαθημάτων και
η ανακατανομή των μαθημάτων μεταξύ των εξαμήνων,
μπορεί να γίνει με αποφάσεις των αρμοδίων οργάνων
(ΣΕ, Συνέλευση και Σύγκλητος) οι οποίες θα περιλαμβάνονται στον Κανονισμό Μεταπτυχιακών Σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Άρθρο 15
Οργάνωση της Εκπαιδευτικής Διαδικασίας ΠΜΣ
με Μεθόδους Εξ Αποστάσεως Εκπαίδευσης
1. Η οργάνωση της εκπαιδευτικής διαδικασίας του
ΠΜΣ δύναται να πραγματοποιείται και με τη χρήση μεθόδων εξ’ αποστάσεως εκπαίδευσης (σύγχρονης, ασύγ-
χρονης ή μεικτής).
2. Σύγχρονη εξ αποστάσεως εκπαίδευση, είναι η εκπαιδευτική μέθοδος μέσω τεχνολογικής διαμεσολάβη-
σης (περιβάλλον τηλεδιάσκεψης) όπου διδάσκων και
διδασκόμενοι αλληλεπιδρούν σε διαφορετικό χώρο,
αλλά στον ίδιο χρόνο με δυνατότητα αμφίδρομης επικοινωνίας και διαμοίρασης πολυτροπικού περιεχομένου
(διαφάνειες, video κ.λπ.) σε πραγματικό χρόνο. Ασύγχρονη εξ αποστάσεως εκπαίδευση, είναι η εκπαιδευτι-
κή μέθοδος μέσω ενός ολοκληρωμένου τεχνολογικού
περιβάλλοντος (πλατφόρμα) ασύγχρονης εκπαίδευσης,
όπου διδάσκων και διδασκόμενοι αλληλεπιδρούν σε διαφορετικό χώρο και σε διαφορετικό χρόνο. Ειδικότερα
πραγματοποιείται αλληλεπίδραση μεταξύ: α. διδάσκοντα - διδασκόμενου, β. διδασκόμενου - εκπαιδευτικού
υλικού, γ. διδασκομένων. Μεικτό σύστημα εκπαίδευσης
(Βlended Learning), είναι η εκπαιδευτική μέθοδος που
αναπτύσσεσαι υπό παιδαγωγικές προϋποθέσεις μέσα
από τον συνδυασμό της εξ’ αποστάσεως εκπαίδευσης
(σύγχρονης ή ασύγχρονης) με τη δια ζώσης εκπαιδευτική
διαδικασία.
3. Η οργάνωση μαθημάτων και λοιπών εκπαιδευτικών δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών,
που για τη διεξαγωγή τους απαιτείται η συμμετοχή των
φοιτητών με φυσική παρουσία.
4. Αν η εκπαιδευτική διαδικασία πραγματοποιείται με
τη χρήση μεθόδων ασύγχρονης εξ αποστάσεως εκπαίδευσης, αυτές δεν μπορούν να υπερβαίνουν το είκοσι πέ-
ντε τοις εκατό (25%) των πιστωτικών μονάδων του ΠΜΣ.
5. Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες.
6. Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων,
είναι η Μονάδα Ψηφιακής Διακυβέρνησης του Πανεπιστημίου Πειραιώς.
Άρθρο 16
Υποχρεώσεις και Δικαιώματα
Μεταπτυχιακών Φοιτητών/τριών
1. Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται για τους
φοιτητές του Α’ κύκλου σπουδών, πλην του δικαιώματος
παροχής δωρεάν διδακτικών συγγραμμάτων. Παροχές
στους μεταπτυχιακούς φοιτητές σχετικά με υγειονομική και νοσοκομειακή περίθαλψη στο Εθνικό Σύστημα
Υγείας, δελτίο ειδικού φοιτητικού εισιτηρίου και σίτιση,
ρυθμίζονται βάσει της ισχύουσας νομοθεσίας.
2. Το Ίδρυμα μεριμνά για τη διασφάλιση ισότιμης πρόσβασης στους χώρους του ιδρύματος στους φοιτητές με
αναπηρία ή με ειδικές εκπαιδευτικές ανάγκες, καθώς και
την προσβασιμότητα των υποδομών, των υπηρεσιών,
φυσικών και ψηφιακών, του εξοπλισμού και του εκπαιδευτικού υλικού.
3. Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, επισκέψεις εργαστηρίων, συνέδρια/ημερί-
δες με γνωστικό αντικείμενο συναφές με αυτό του ΠΜΣ,
διαλέξεις ή άλλες επιστημονικές εκδηλώσεις του ΠΜΣ κ.ά.
4. Το Γραφείο Διασύνδεσης παρέχει συμβουλευτική
υποστήριξη φοιτητών σε θέματα σπουδών και επαγγελματικής αποκατάστασης.
5. Οι μεταπτυχιακοί/ες φοιτητές/τριες δύνανται να
συμμετέχουν στα μαθήματα Πληροφοριακής Παιδείας
που διεξάγει η βιβλιοθήκη που αφορούν: στρατηγικές
αναζήτησης πληροφοριακών πηγών και αξιολόγηση
αποτελεσμάτων (εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλιογρα-
φικών αναφορών, δεοντολογία της πληροφορίας (αποφυγή λογοκλοπής) και αυτοαπόθεση των Διπλωματικών
εργασιών στο Ιδρυματικό Αποθετήριο ΔΙΩΝΗ.
6. Με την εγγραφή του στο ΠΜΣ ο φοιτητής οφείλει
να λαμβάνει γνώση του Κανονισμού Λειτουργίας του
ΠΜΣ και να δηλώνει εγγράφως ότι αποδέχεται τους κανόνες λειτουργίας του ΠΜΣ. Επίσης οφείλει να λαμβάνει
γνώση του Κανονισμού Μεταπτυχιακών και Διδακτορικών Σπουδών και του Κώδικα Δεοντολογίας και Κα-
λής Πρακτικής του Πανεπιστημίου Πειραιώς, οι οποίοι
βρίσκονται αναρτημένοι στην κεντρική ιστοσελίδα του
ιδρύματος.
Όριο Απουσιών σε Μάθημα
7. Οι μεταπτυχιακοί/κες φοιτητές/τριες είναι υποχρεωμένοι/νες να παρακολουθούν ανελλιπώς τις παραδόσεις,
τα εργαστήρια και άλλες δραστηριότητες που προβλέπονται για κάθε μάθημα. Για κάθε μάθημα υπάρχει ανώ-
τατο όριο απουσιών (δικαιολογημένες/ή και αδικαιολόγητες), το οποίο αντιστοιχεί στο 30% των συνολικών
ωρών διδασκαλίας του μαθήματος.
8. Ειδικότερα, οι δικαιολογημένες απουσίες (εφόσον
οφείλονται σε ανωτέρα βία, δηλ. σοβαρά και επείγοντα
περιστατικά υγείας, επικίνδυνα καιρικά φαινόμενα, έκτακτα οικογενειακά περιστατικά, κ.λπ.), που δικαιούται ο/η
φοιτητής/τρια είναι έως και το 20% των συνολικών ωρών
διδασκαλίας του μαθήματος κατανεμημένες σε έως δύο
(2) διαλέξεις. Ο/Η φοιτητής/τρια οφείλει να προσκομίσει
στη Γραμματεία του Τμήματος αντίστοιχα δικαιολογητικά
εντός δέκα (10) εργάσιμων ημερών από την ημέρα απουσίας (π.χ. πιστοποιητικά νοσηλείας, ιατρική βεβαίωση ή
υπεύθυνη δήλωση του/της φοιτητή/τριας σχετική με
τους λόγους ανωτέρας βίας και έγγραφα τεκμηρίωσης
αυτής). Εάν δεν προσκομισθούν τα σχετικά δικαιολογητικά, η απουσία λογίζεται ως αδικαιολόγητη.
9. Η αδικαιολόγητη απουσία αντιστοιχεί στο 10% των
συνολικών ωρών διδασκαλίας ενός μαθήματος συγκεντρωμένων σε μία (1) διάλεξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
10. Σε περίπτωση υπέρβασης του ορίου αυτού (30%)
των συνολικών απουσιών ή του ορίου (10%) της αδικαιολόγητης απουσίας, ο/η φοιτητής/τρια θεωρείται
αποτυχών/ούσα στο μάθημα αυτό και οφείλει να το
επαναλάβει.
11. Σε περίπτωση υπέρβασης του ορίου απουσιών
σε οποιαδήποτε πέντε (5) μαθήματα, ο φοιτητής/τρια
αποχωρεί από το πρόγραμμα και λαμβάνει βεβαίωση
όπου αναφέρονται τα μαθήματα στα οποία έχει εξεταστεί επιτυχώς.
Αποτυχία σε Μάθημα - Αποχώρηση από το Πρόγραμμα λόγω Αποτυχίας σε Εξέταση
12. Σε περίπτωση αποτυχίας στην εξέταση ενός μαθήματος ο/η φοιτητής/τρια υποχρεούται να επαναλάβει
την εξέταση στην εξεταστική περίοδο Σεπτεμβρίου. Σε
περίπτωση νέας αποτυχίας, υποχρεούται να επαναλάβει
το μάθημα. Εφόσον αποτύχει εκ νέου στις εξετάσεις του
μαθήματος, δύναται να ζητήσει την εξέτασή του από
3μελή επιτροπή η οποία αποτελείται από διδακτικό προσωπικό του ΠΜΣ με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
δύναται να συμμετέχει ο διδάσκων του μαθήματος. Εάν
και πάλι αποτύχει, τότε η αποτυχία θεωρείται οριστική
και αποχωρεί από το πρόγραμμα οπότε και λαμβάνει
βεβαίωση όπου αναφέρονται τα μαθήματα στα οποία
έχει εξεταστεί επιτυχώς.
13. Σε περίπτωση αποτυχίας στην εξέταση της μεταπτυχιακής ΔΕ, ο/η φοιτητής/τρια δύναται να ζητήσει
την επανάληψη της εξέτασης εντός δύο (2) μηνών. Σε
περίπτωση νέας αποτυχίας, ο/η φοιτητής/τρια λαμβάνει βεβαίωση παρακολούθησης για τα μαθήματα στα
οποία έχει λάβει προβιβάσιμο βαθμό μαθημάτων και
αποχωρεί.
14. Σε κάθε περίπτωση, για την απονομή του ΔΜΣ
απαιτείται ο προαγωγικός βαθμός στα μεταπτυχιακά
μαθήματα και στη μεταπτυχιακή ΔΕ. Αν τούτο δεν επιτευχθεί εντός της μέγιστης προβλεπόμενης χρονικής
διάρκειας σπουδών, ο/η φοιτητής/τρια λαμβάνει βεβαίωση παρακολούθησης για τα μαθήματα στα οποία έχει
λάβει προβιβάσιμο βαθμό μαθημάτων και αποχωρεί.
Διαγραφή - Αποχώρηση από το Πρόγραμμα
15. Η Συνέλευση του Τμήματος, μετά την εισήγηση της
ΣΕ, δύναται να αποφασίσει τη διαγραφή μεταπτυχιακών
φοιτητών εάν:
- Έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- αυτοδίκαια κατόπιν αιτήσεως των μεταπτυχιακών
φοιτητών.
16. Σε περίπτωση διαγραφής ενός/μίας μεταπτυχιακού/ης φοιτητή/τριας παρέχεται σχετική βεβαίωση όπου
αναφέρονται τα μαθήματα στα οποία έχει εξεταστεί επιτυχώς.
17. Σε περίπτωση λήξης του ΠΜΣ, οι φοιτητές/τριες
έχουν χρονικό περιθώριο δύο (2) ετών από τη λήξη του
Προγράμματος προκειμένου να διευθετήσουν τις εκκρεμότητές που έχουν (διπλωματική, εξετάσεις μαθημάτων,
δίδακτρα, κ.λπ.). Μετά το πέρας της περιόδου αυτής,
ενεργοποιείται η διαδικασία διαγραφής τους.
Αποχώρηση από το Πρόγραμμα Λόγω μη Καταβολής
Τελών Φοίτησης
18. Σε περίπτωση μη καταβολής του προβλεπόμενου
τέλους φοίτησης, ο/η φοιτητής/τρια δεν δύναται να συμμετάσχει στις εξετάσεις των μαθημάτων του αντίστοιχου
εξαμήνου.
19. Σε περίπτωση οφειλής της τελευταίας δόσης μόνον, ο/η φοιτητής/τρια δεν δύναται να παρουσιάσει την
μεταπτυχιακή διπλωματική εργασία.
20. Σε περίπτωση μη εξόφλησης του συνόλου των
τελών φοίτησης μετά την παρέλευση της μέγιστης χρονικής διάρκειας φοίτησης όπως προσδιορίζεται στο 0
του παρόντος Κανονισμού, ο/η φοιτητής/τρια αποχωρεί
από το πρόγραμμα και λαμβάνει βεβαίωση όπου αναφέρονται τα μαθήματα στα οποία έχει εξεταστεί επιτυχώς.
Λοιπά Πειθαρχικά Παραπτώματα
21. Σε περίπτωση που φοιτητής/τρια υποπέσει σε
παράπτωμα που εμπίπτει στο δίκαιο περί πνευματικής
ιδιοκτησίας (Ν.2121/93) κατά τη συγγραφή των προβλεπόμενων εργασιών τους ή/και της μεταπτυχιακής
ΔΕ, παραπέμπεται στην Επιτροπή Δεοντολογίας του
Τμήματος και καλείται να θεραπεύσει το παράπτωμα
σύμφωνα με τις υποδείξεις της Επιτροπής. Σε περίπτωση
άρνησης ή αποτυχίας θεραπείας του παραπτώματος ή
επανάληψης αντίστοιχου παραπτώματος, ο/η φοιτητής/
τρια αποχωρεί από το πρόγραμμα και λαμβάνει βεβαίωση όπου αναφέρονται τα μαθήματα στα οποία έχει
εξεταστεί επιτυχώς.
Άρθρο 17
Εξετάσεις - Έλεγχος Γνώσεων
1. Η αξιολόγηση των μεταπτυχιακών φοιτητών δύναται
να πραγματοποιείται με γραπτές ή προφορικές εξετάσεις, ενδιάμεσες εξετάσεις προόδου, γραπτές εργασίες,
εργαστηριακές ασκήσεις, συνδυασμό διαφορετικών μεθόδων αξιολόγησης ή άλλες μεθόδους αξιολόγησης που
συνάδουν με το είδος κάθε εκπαιδευτικής διαδικασίας.
Κατά τη διεξαγωγή γραπτών ή προφορικών εξετάσεων,
ως μεθόδων αξιολόγησης, εξασφαλίζεται υποχρεωτικά
το αδιάβλητο της διαδικασίας.
2. Αν η αξιολόγηση γίνεται με τελικές εξετάσεις, η
εξέταση αυτή δύναται να πραγματοποιείται είτε μετά
από την ολοκλήρωση κάθε ακαδημαϊκού εξαμήνου είτε
μετά από την ολοκλήρωση του διδακτικού έργου κάθε
μαθήματος ή την ολοκλήρωση κάθε εκπαιδευτικής δραστηριότητας.
3. Η τελική αξιολόγηση και βαθμολογία στα επιμέρους
μαθήματα του ΠΜΣ καθορίζεται από τον διδάσκοντα, ο
οποίος μπορεί να οργανώσει κατά την κρίση του γραπτές
ή και προφορικές εξετάσεις ή και να στηριχθεί σε εργασίες ή εργαστηριακές ασκήσεις. Η βαθμολόγηση γίνεται
στην κλίμακα 0-10: από 0 έως και 4,99 αποτυχών και από
5 έως και 10 επιτυχών. Η βαθμολογία των μαθημάτων
κατατίθεται στη Γραμματεία του ΠΜΣ εντός 30 ημερών
μετά τη λήξη της εξεταστικής περιόδου.
4. Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
εργασία, συγκεντρώνοντας ενενήντα (90) πιστωτικές
μονάδες.
5. Ο βαθμός του ΔΜΣ καθορίζεται από τους βαθμούς
των μαθημάτων του Προγράμματος και το βαθμό της
μεταπτυχιακής εργασίας με τρόπο που αποφασίζει η
Συνέλευση. Ο βαθμός του ΔΜΣ με ευθύνη της Γραμματείας, καταχωρείται στον ατομικό φάκελο του φοιτητή.
6. Τα γραπτά φυλάσσονται υποχρεωτικά και με επιμέλεια του διδάσκοντος για 1 χρόνο. Μετά την πάροδο
του χρόνου αυτού τα γραπτά παύουν να έχουν ισχύ και
καταστρέφονται, εκτός αν εκκρεμεί σχετική ποινική, πειθαρχική ή οποιαδήποτε άλλη διοικητική διαδικασία. Η
καταστροφή τους είναι καλύτερα να γίνεται σε συσκευές
καταστροφής εγγράφων του Ιδρύματος και τα προϊόντα
της καταστροφής να ανακυκλώνονται.
7. Με τον εσωτερικό κανονισμό λειτουργίας του Πανεπιστημίου ρυθμίζονται: α) οι εναλλακτικές μέθοδοι
για την αξιολόγηση φοιτητών με αναπηρία και ειδικές
εκπαιδευτικές ανάγκες β) τα μέτρα πρόνοιας για την αξιολόγηση φοιτητών που αποδεδειγμένα είναι ασθενείς ή
αναρρώνουν από βαριά ασθένεια κατά τη διάρκεια της
εξεταστικής περιόδου, τα οποία ισχύουν και για τους
μεταπτυχιακούς φοιτητές.
Μεταπτυχιακή Διπλωματική Εργασία
8. Στο τρίτο (Γ’ ) εξάμηνο σπουδών του Προγράμματος
προβλέπεται η εκπόνηση μεταπτυχιακής διπλωματικής εργασίας. Οποιαδήποτε χρονική στιγμή μετά την έναρξη του
δεύτερου (Β’ ) εξαμήνου σπουδών και πριν την έναρξη του
(Γ’ ) εξαμήνου σπουδών, ο/η φοιτητής/φοιτήτρια καταθέτει
αίτηση στην Γραμματεία του ΠΜΣ, στην οποία αναγράφεται ο προτεινόμενος τίτλος της διπλωματικής εργασίας στα
ελληνικά και αγγλικά, ο προτεινόμενος επιβλέπων και τα
υπόλοιπα προτεινόμενα δύο (2) μέλη της τριμελούς επιτροπής εξέτασης, βάσει συνάφειας γνωστικού αντικειμένου.
Η αίτηση πρέπει να είναι υπογραμμένη και από τον/την
προτεινόμενο/η επιβλέποντα/ουσα. Η ΣΕ αξιολογεί την αίτηση και εισηγείται στη Συνέλευση την τριμελή εξεταστική
επιτροπή και τον επιβλέποντα. Η Συνέλευση ακολούθως
εγκρίνει την οριστική συγκρότηση της τριμελούς εξεταστικής επιτροπής και ορίζει τον επιβλέποντα.
9. Τα άλλα δύο (2) μέλη μπορεί να είναι μέλη ΔΕΠ που
διδάσκουν στο ΠΜΣ ή ερευνητές των βαθμίδων Α, Β, Γ
ή διδάσκοντες στο ΠΜΣ οι οποίοι είναι κάτοχοι διδακτορικού διπλώματος. Τα μέλη της επιτροπής πρέπει να
έχουν την ίδια ή συναφή επιστημονική ειδικότητα με το
γνωστικό αντικείμενο του προγράμματος.
10. Για να αξιολογηθεί η εργασία ο/η φοιτητής/τρια
οφείλει να την υποστηρίξει ενώπιον της εξεταστικής επιτροπής σε συγκεκριμένες εξεταστικές περιόδους που
καθορίζονται με απόφαση της ΣΕ.
11. Η γλώσσα συγγραφής της μεταπτυχιακής διπλωματικής εργασίας μπορεί να είναι η ελληνική ή/και η
αγγλική.
12. Η ΣΕ συντάσσει και η Συνέλευση εγκρίνει Οδηγό
Εκπόνησης Μεταπτυχιακής Διπλωματικής Εργασίας, ο
οποίος αναρτάται στην ιστοσελίδα του ΠΜΣ και περιλαμβάνει οδηγίες συγγραφής, υποβολής, παρουσίασης,
εξέτασης και βαθμολόγησης της Μεταπτυχιακής Διπλωματικής Εργασίας.
13. Οι μεταπτυχιακές διπλωματικές εργασίες εφόσον
αξιολογηθούν από την εξεταστική επιτροπή, αναρτώνται από τον ίδιο τον/την φοιτητή/τρια, στο Ιδρυματικό
Αποθετήριο ΔΙΩΝΗ της Βιβλιοθήκης του Πανεπιστημίου
Πειραιώς.
Άρθρο 18
Ακαδημαϊκός Σύμβουλος
1. Για κάθε μεταπτυχιακό/ή φοιτητή/τρια ορίζεται
από τη Συνέλευση του Τμήματος, ύστερα από πρόταση της ΣΕ, ένα μέλος ΔΕΠ ή ΕΠ, ανεξαρτήτως βαθμίδας
και θέσης, ως ακαδημαϊκός σύμβουλος, καθώς και ο
αναπληρωτής αυτού. Σε περίπτωση απουσίας του/της
ακαδημαϊκού συμβούλου σε εκπαιδευτική ή άλλης κατηγορίας άδεια, τα συμβουλευτικά του/της καθήκοντα
αναλαμβάνει ο αντικαταστάτης του/της.
2. Είναι δυνατή η αλλαγή ή η αντικατάσταση του/της
Ακαδημαϊκού Συμβούλου πριν τη λήξη της θητείας αυτού/ης. Η αλλαγή αυτή μπορεί να ζητηθεί είτε από τον/
την Ακαδημαϊκό Σύμβουλο μετά από γνωστοποίηση της
Συντονιστικής Επιτροπής, είτε από φοιτητή/τρια, μετά
από αιτιολογημένο αίτημα αυτού/ής στη Γραμματεία
του ΠΜΣ.
3. Τα καθήκοντα Ακαδημαϊκού Συμβούλου είναι τα
εξής:
(α) Γενικό συμβουλευτικό έργο. Ο/Η ακαδημαϊκός
σύμβουλος συμβουλεύει τον/την φοιτητή/τρια ανάλογα σε κάθε αίτημα εκπαιδευτικής, ακαδημαϊκής και
μαθησιακής φύσης, χωρίς οι υποδείξεις του να έχουν
δεσμευτικό χαρακτήρα ή να αποτελούν υποχρέωση του/
της φοιτητή/τριας.
(β) Ειδικό συμβουλευτικό έργο, όπου ο/η ακαδημαϊκός
σύμβουλος δύναται:
1. Να καθοδηγεί και να υποστηρίζει τους/τις φοιτητές/
τριες στο πρόγραμμα σπουδών τους, αλλά και σε προσωπικά προβλήματα που σχετίζονται με τους σπουδές τους,
καθώς και να υποδεικνύει τους φοιτητές τον βέλτιστο
τρόπο για την επίτευξη των ατομικών τους στόχων σε
κάθε επίπεδο των σπουδών τους.
2. Να προσφέρει υποστήριξη για τη διευκόλυνση των
εισερχομένων φοιτητών/τριων στη μετάβασή τους στη
μεταπτυχιακή εκπαίδευση με την αξιοποίηση των εργαλείων της Καταξιωτικής Συμβουλευτικής (εγκαθίδρυση
καλής σχέσης μεταξύ του ιδίου και των φοιτητών/τριων,
ανακάλυψη μέσω διερευνητικών συζητήσεων υπαρχόντων δυνατών σημείων, ικανοτήτων και δεξιοτήτων,
προσπάθεια εντοπισμού προσδοκιών για το μέλλον,
συνεργατικό σχεδιασμό για την εκπλήρωση των προσδοκιών, υποστήριξη για την υλοποίηση των προσδοκι-
ών, όταν προκύπτουν εμπόδια και παρότρυνση για την
πλήρη αξιοποίηση των δυνατοτήτων κατά τη διάρκεια
των σπουδών).
3. Να παρέχει πληροφόρηση που αφορά στο περιεχόμενο μαθημάτων, τη συμμετοχή σε εργαστήρια και
εκπαιδευτικά ή επιστημονικά σεμινάρια και την αξιοποίηση των υποδομών των Τμήματος. Επίσης, ο/η ακα-
δημαϊκός σύμβουλος μπορεί να προτείνει τρόπους που
βοηθούν τον/την φοιτητή/τρια να κατανοήσει και να
ολοκληρώσει με επιτυχία τα μαθήματα στα οποία δυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
σκολεύεται, όπως, π.χ., τρόπους μελέτης, χρήση περαιτέρω βιβλιογραφίας, κ.α., να προτείνει στον/στην φοιτητή/
τρια την επιλογή μαθημάτων πιο κοντά στα προσωπικά
του ενδιαφέροντα, δεξιότητες και ικανότητές του, να
προτείνει θεματικές για την εκπόνηση διπλωματικών
εργασιών, κ.λπ.
4. Να υποδεικνύει στους φοιτητές/τριες έτερες υπηρεσίες ή διοικητικές μονάδες του ακαδημαϊκού ιδρύματος,
που είναι αρμόδιες για τη διεκπεραίωσή άλλων ζητημάτων πλην των εκπαιδευτικών/μαθησιακών.
5. Να λειτουργεί συμβουλευτικά προς κάθε φοιτητή/
τρια που το επιθυμεί ώστε να τον βοηθήσει να διαμορφώσει την καλύτερη δυνατή αντίληψη για την επαγγελ-
ματική του σταδιοδρομία ή την ενδεχόμενη περαιτέρω
επιστημονική του εξέλιξη μέσω εκπόνησης διδακτορικής
διατριβής. Ο/Η ακαδημαϊκός σύμβουλος δέον είναι να
καλέσει σε συνεδρία τον/την φοιτητή/τρια σε περίπτωση που του ζητηθεί από κάποιο μέλος ΔΕΠ του ΠΜΣ, το
οποίο διαπιστώνει προβλήματα οποιασδήποτε εκπαιδευτικής φύσης (π.χ. συνεχείς απουσίες, συστηματικά
κακή απόδοση σε ασκήσεις, αναιτιολόγητη εγκατάλειψη
κύκλου ασκήσεων, κ.λπ.).
Άρθρο 19
Πρακτική Άσκηση - Κινητικότητα
1. Η μετακίνηση των φοιτητών/τριών του ΠΜΣ «Βιομηχανική Διοίκηση και Τεχνολογία» για σπουδές πραγ-
ματοποιείται σύμφωνα με τον κανονισμό κινητικότητας
του ΠΜΣ.
2. Η Πρακτική Άσκηση των φοιτητών του ΠΜΣ «Βιομηχανική Διοίκηση και Τεχνολογία» πραγματοποιείται σύμ-
φωνα με τον κανονισμό πρακτικής άσκησης του ΠΜΣ.
3. Φοιτητές/τριες οι οποίοι προέρχονται από άλλα ΑΕΙ
της ημεδαπής ή ομοταγή ιδρύματα της αλλοδαπής στο
πλαίσιο εκπαιδευτικών-ευρωπαϊκών ή ερευνητικών προγραμμάτων συνεργασίας εγγράφονται ως φιλοξενούμε-
νοι φοιτητές/τριες του ΠΜΣ.
4. Οι φιλοξενούμενοι φοιτητές/τριες έχουν τα ίδια δικαιώματα και τις υποχρεώσεις που έχουν οι φοιτητές/
τριες του Πανεπιστημίου Πειραιώς για όσο χρόνο διαρκεί
η φοίτησή τους σε αυτό, σύμφωνα με το εγκεκριμένο
πρόγραμμα συνεργασίας.
5. Προκειμένου περί φοιτητών/τριών εγγεγραμμένων
στα ελληνικά ΑΕΙ, οι πιστωτικές μονάδες (ECTS), ο χρόνος
φοίτησης, η επιτυχής παρακολούθηση των μαθημάτων
και η βαθμολογία τους στο ΑΕΙ υποδοχής λαμβάνονται
υπόψη, μεταφέρονται και θεωρείται ότι πραγματοποιήθηκαν στο ΑΕΙ προέλευσης, εφόσον τα μαθήματα αυτά
περιλαμβάνονται σε εγκεκριμένο πρόγραμμα συνεργασίας.
6. Με απόφαση της Συγκλήτου μπορεί να προβλέπεται
η δυνατότητα προσωρινής μετακίνησης ενός/μια φοιτητή/τρια από ένα ΑΕΙ σε άλλο της ημεδαπής, για χρονικό
διάστημα που δεν υπερβαίνει το ένα ακαδημαϊκό έτος,
η διαδικασία αναγνώρισης πιστωτικών μονάδων (ECTS)
και να ρυθμίζονται τα λοιπά σχετικά θέματα.
7. Με απόφαση της Συνέλευσης, ρυθμίζονται οι όροι
και οι προϋποθέσεις αναγνώρισης πιστωτικών μονάδων
(ECTS), από το ΑΕΙ υποδοχής, καθώς και η διατήρηση
όσων φοιτητικών παροχών μπορούν να μεταφερθούν
σε ίδρυμα υποδοχής της αλλοδαπής.
Άρθρο 20
Ορκωμοσία
1. Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε τελετή ορκωμοσίας, ενώ-
πιον του Πρύτανη ή του Αντιπρύτανη ως εκπροσώπου
του Πρύτανη, του Κοσμήτορα της Σχολής, του Προέδρου
του Τμήματος και του Διευθυντή του ΠΜΣ. Η ορκωμοσία
δεν αποτελεί συστατικό τύπο της επιτυχούς περάτωσης
των σπουδών, είναι όμως αναγκαία προϋπόθεση για τη
χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν ΔΜΣ ορίζεται με απόφαση της Συγκλήτου. Στους
απόφοιτους που δεν επιθυμούν να δώσουν όρκο θρησκευτικού τύπου επιτρέπεται απλή επίκληση της τιμής
και συνείδησής τους.
Άρθρο 21
Υποδομή ΠΜΣ
1. Για την εύρυθμη λειτουργία του ΠΜΣ διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Ιδρύματος και του Τμήματος.
Άρθρο 22
Αξιολόγηση
1. Η αξιολόγηση του ΠΜΣ γίνεται με τη διαδικασία
της ετήσιας εσωτερικής αξιολόγησης και της εξωτερικής αξιολόγησης των ακαδημαϊκών Τμημάτων σύμφωνα
με την ισχύουσα νομοθεσία και το Εσωτερικό Σύστημα
Διασφάλισης Ποιότητας (ΕΣΔΠ). Η Μονάδα Διασφάλισης Ποιότητας (ΜΟ.ΔΙ.Π.) του Πανεπιστημίου έχει την
αρμοδιότητα για τη διαμόρφωση του ΕΣΔΠ και των διαδικασιών υλοποίησής του.
2. Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από
τους μεταπτυχιακούς φοιτητές. Οι φοιτητές αξιολογούν
συνολικά το μάθημα ως προς το περιεχόμενο, τον τρόπο
διδασκαλίας, τα προτεινόμενα συγγράμματα κ.λπ. με
βάση ειδικό έντυπο που διανέμεται από τη Γραμματεία.
Τα αποτελέσματα της αξιολόγησης κοινοποιούνται στον
ενδιαφερόμενο με ευθύνη του Διευθυντή του ΠΜΣ.
3. Το ΠΜΣ αξιολογείται στο πλαίσιο της περιοδικής
αξιολόγησης/πιστοποίησης της ακαδημαϊκής μονάδας
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
4. Η πιστοποίηση του ΠΜΣ γίνεται από την Εθνική
Αρχή Ανώτατης Εκπαίδευσης (ΕΘ.Α.Α.Ε.), σύμφωνα με
την κείμενη νομοθεσία. Στο πλαίσιο αυτό αξιολογείται η
συνολική αποτίμηση του έργου που επιτελέστηκε από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
κάθε ΠΜΣ, ο βαθμός εκπλήρωσης των στόχων που είχαν
τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγορά εργασίας, ο βαθμός
συμβολής του στην έρευνα, η εσωτερική αξιολόγησή
του από τους μεταπτυχιακούς φοιτητές, η σκοπιμότητα
παράτασης της λειτουργίας του, καθώς και λοιπά στοιχεία
σχετικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση. Για τη συνέχιση της λειτουργίας του ΠΜΣ
απαιτείται η περιοδική πιστοποίησή του ανά πέντε (5) έτη
στο πλαίσιο της περιοδικής αξιολόγησης/πιστοποίησης
του Τμήματος Βιομηχανικής Διοίκησης και Τεχνολογίας.
5. Το ΠΜΣ έχει τη δυνατότητα να πιστοποιηθεί και από
άλλους φορείς, αν το επιθυμεί.
Άρθρο 23
Αναγνώριση Μαθημάτων
1. Το ΠΜΣ με απόφαση της Συνέλευσης του Τμήματος
έχει τη δυνατότητα να αναγνωρίσει σε φοιτητές/τριες της
κάθε ειδίκευσης, μαθήματα από ολοκληρωμένες μεταπτυχιακές σπουδές των άλλων δύο ειδικεύσεων του ΠΜΣ
«Βιομηχανική Διοίκηση και Τεχνολογία». Στην περίπτωση
αυτή, ο μεταπτυχιακός φοιτητής μεταφέρει τα αντίστοιχα
ECTS για την κάλυψη των απαιτήσεων απόκτησης του
ΔΜΣ και απαλλάσσεται από τέλη φοίτησης ίσα με το 2%
των συνολικών τελών φοίτησης για κάθε μάθημα που
αναγνωρίζεται.
2. Το ΠΜΣ με απόφαση της Συνέλευσης του Τμήματος
έχει επίσης τη δυνατότητα να αναγνωρίσει σε φοιτητές/
τριες έως δύο (2) μαθήματα από ολοκληρωμένες μεταπτυχιακές σπουδές άλλου ΠΜΣ της ημεδαπής ή αλλο-
δαπής. Στην περίπτωση αυτή, ο μεταπτυχιακός φοιτητής
μεταφέρει τα αντίστοιχα ECTS για την κάλυψη των απαιτήσεων απόκτησης του ΔΜΣ και απαλλάσσεται από τέλη
φοίτησης ίσα με το 2% των συνολικών τελών φοίτησης
για κάθε μάθημα που αναγνωρίζεται.
3. Μαθήματα Α’ κύκλου σπουδών, ακόμη και για προγράμματα integrated master, δεν αναγνωρίζονται.
4. Σε κάθε περίπτωση αναγνώρισης ενός μαθήματος
(ECTS) από άλλο ΠΜΣ εκτός του ΠΜΣ «Βιομηχανική Διοίκηση και Τεχνολογία», ο φοιτητής έχει τη δυνατότητα
παρακολούθησης κάποιου άλλου μαθήματος επιλογής, χωρίς την υποχρέωση εξέτασης και δίχως να προ-
σμετρώνται οι πιστωτικές μονάδες στις προϋποθέσεις
απόκτησης του Διπλώματος Μεταπτυχιακών Σπουδών
(ΔΜΣ). Το μάθημα συμπεριλαμβάνεται χωρίς βαθμολογία στο Παράρτημα Διπλώματος.
Άρθρο 24
Μεταβατικές Διατάξεις
1. Οι φοιτητές που εισήχθησαν έως και το ακαδημαϊκό
έτος 2022-2023 θα περατώσουν τις σπουδές τους σύμφωνα με τις διατάξεις του Κανονισμού που ίσχυε μέχρι
την δημοσίευση του παρόντος.
2. Όσα θέματα δεν ρυθμίζονται από τον παρόντα Κανονισμό θα ρυθμίζονται με αποφάσεις των αρμοδίων
οργάνων, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 7 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1834/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201834.pdf | Tokens: 81194]